qundao/data-zh-poetry huggingface dataset:
御街行
作者：無名氏
朝代：宋

時康三載昇平世。恭謝三朝禮。群臣禁衛帶花回，齪巷兒郎精銳。戰袍新樣團雕擁，重隘圍子隊。繡衣花帽挨排砌。錦仗天街裡。有如仙隊玉京來，妙樂鈞天盈耳。都民觀望時，果是消災滅罪。
御街行
作者：無名氏
朝代：宋

雲淡碧天如水。
御街行
作者：無名氏
朝代：宋

霜風漸緊寒侵被。聽孤雁、聲嘹唳。一聲聲送一聲悲，雲淡碧天如水。披衣起。告雁兒略住，聽我些兒事。塔兒南畔城兒裡。第三個、橋兒外。瀕河西岸小紅樓，門外梧桐雕砌。請教且與，低聲飛過，那裡有、人人無寐。
御階行·御街行
作者：無名氏
朝代：宋

平生有個風流願。願長與梅為伴。問伊因甚破寒來，只恐百花先綻。比蘭比麝，比酥比玉，休恁閒撩亂。瑤臺月下分明見。依舊殘妝淺。不知分得幾多香，一片清如一片。直須遮斷，恐人眼毒，不解輕輕看。
德興邑廨石刻·其一
作者：無名氏
朝代：宋

仕宦之身，天涯海畔。
行商之身，南州北縣。
不如田舍，長拘見面。
門無官府，身即强健。
麻麥遍地，豬羊滿圈。
不知金貴，唯聞粟賤。
夏新絹衣，秋新米飯。
安穩眠睡，直千直萬。
德興邑廨石刻·其二
作者：無名氏
朝代：宋

我田我地，我桑我梓。
只知百里，不知千里。
我饑有糧，我渴有水。
百里之官，得人生死。
孤兒寡婦，一張白紙。
入著縣門，冤者有理。
上官不嗔，民即歡欣。
上官不富，民免辛苦。
生我父母，養我明府。
苗稼萋萋，曷東曷西。
父母之鄉，天子馬蹄。
快活年
作者：無名氏
朝代：宋

蛩吟聲不住。
念奴嬌
作者：無名氏
朝代：宋

不比尋常三五夜。
念奴嬌
作者：無名氏
朝代：宋

對景真奇絕。
念奴嬌
作者：無名氏
朝代：宋

玲瓏枝枝，鬥妝金粟。
念奴嬌
作者：無名氏
朝代：宋

絕豔仍清淑。
念奴嬌
作者：無名氏
朝代：宋

脈脈此情難識。
念奴嬌
作者：無名氏
朝代：宋

萬里秋容浩蕩。
惜寒梅
作者：無名氏
朝代：宋

看盡千花，愛寒梅暗與、雪期霜約。雅態香肌，迥有天然淡泊。五侯園囿姿遊樂。憑闌處、重開繡幕。秦娥妝罷，遙相縱，豔過京洛。天涯再見素萼。似凝然向人，玉容寂寞。江上飄零，怎把芳心付託。那堪風雨夜來惡。便減動、一分瘦削。直須沉醉，尤香殢雲，莫待改落。
惜花春起早慢
作者：無名氏
朝代：宋

向春來，睹林園，繡出滿檻鮮萼。流鶯海棠枝上弄舌，紫燕飛繞池閣。三眠細柳，垂萬條、羅帶柔弱。為思量，昨夜去看花，猶自斑駁。須拌盡日樽前，當媚景良辰，且恁歡謔。更闌夜深秉燭，對花酌、莫辜輕喏。鄰雞唱曉，驚覺來、連忙梳掠。向西園、惜群葩，恐怕狂風吹落。
惜雙雙·惜分飛
作者：無名氏
朝代：宋

冒雪披風開數點。萬花厭、欺寒探暖。掩映閒庭院。月下疏影橫斜，幽香遠。命友開尊同宴玩。聽麗質、歌聲宛轉。對景側金盞。任他結實和羹，歸仙館。
惜黃花
作者：無名氏
朝代：宋

庭梧葉墜。
感恩多令·山花子
作者：無名氏
朝代：宋

羅帳半垂門半開。殘燈孤月照窗臺。北斗漸移天欲曙、漏更催。攜手勸君離別酒，淚和紅粉滴金盃。嗚咽問君今夜去、幾時回。
感皇恩
作者：無名氏
朝代：宋

天水浴英姿，精神清徹。偏向蕤賓奈炎熱。瑞蓂飄飄，卻是生賢吉日。凌雲志氣，飄飄無敵。頭角軒昂，作霖在即。誰識功名待時立，一朝騰踏，國賴維城力。慶萱堂齊壽，延千億。
感皇恩
作者：無名氏
朝代：宋

明夜月團圓，小春霜早。今日由來佳氣好。都城傳道，翰苑稱觴歡笑。知是當年，誕生元老。新來曾見，金蓮送到。一任芳樽頻醉倒。判花西掖，獨掞春華詞藻。召歸紫闥，永為師保。
感皇恩
作者：無名氏
朝代：宋

暖律破寒威，春回宮柳。晴景初曦上元候。禁城煙火，移下一天星斗。素娥凝碧漢，明如晝。繡轂電轉，錦韉飛驟。九踏笙歌按新奏。勝遊方凝，忽聽曉鍾銀漏。兩兩歸去也，應回首。
感皇恩
作者：無名氏
朝代：宋

翦玉蹙花苞，臘寒時候。間竹橫溪自清瘦。黃昏時候，拂拂暗香微透。壽陽妝面恨，眉頻鬥。堪賞占斷，三春先手。不是東君意偏有。百花羞盡，故教孤芳獨秀。只愁明月夜，笛聲奏。
感皇恩令·感皇恩
作者：無名氏
朝代：宋

和袖把金鞭，腰如束素。騎介驢兒過門去。禁街人靜，一陣香風滿路。鳳鞋宮樣小，彎彎露。驀地被他，回眸一顧。便是令人斷腸處。願隨鞭鐙，又被名韁勒住。恨身不做個，閒男女。
慶元府額上牌致語口號
作者：無名氏
朝代：宋

慶元天子舊名藩，寶祐元戎新榜顔。
鬰鬰蛟纏三大字，停停虹貫四明山。
百年老穉歡聲沸，千古山河旺氣還。
便挾島仙天上去，再提此筆福人間。
慶金枝令·慶金枝
作者：無名氏
朝代：宋

莫惜金縷衣。勸君惜、少年時。花開堪折直須折，莫待折空枝。一朝杜宇才鳴後，便從此、歇芳菲。有花有酒且開眉。莫待滿頭絲。
慶青春
作者：無名氏
朝代：宋

平明一陣催花雨
憶少年
作者：無名氏
朝代：宋

疏疏整整，斜斜淡淡，盈盈脈脈。徒憐暗香句，笑梨花顏色。羈馬蕭蕭行又急。空回首、水寒沙白。天涯倦牢落，忍一聲羌笛。
憶王孫
作者：無名氏
朝代：宋

楊柳風前旗鼓鬧。正陌上、閒花芳草。忍將愁眼覰芳菲，人未老。春先老。長安比日知多少。日易見、長安難到。無情苕水不西流，漸迤邐、仙舟小。
戀繡衾
作者：無名氏
朝代：宋

元宵三五酒半醺。馬蹄前、步步是春。鬧市裡、看燈去，喜金吾、不禁夜深。如今老大都休也，未黃昏、先閉上門。待月到、窗兒上，對梅花、如對故人。
戛金釵
作者：無名氏
朝代：宋

怎數向、更籌計。
戛金釵
作者：無名氏
朝代：宋

梅蕊破初寒，春來何太早。輕傅粉、向人先笑。比並年時較些少。愁底事，十分清瘦了。影靜野塘空，香寒霜月曉。風韻減、酒醒花老。可殺多情要人道。疏竹外、一枝斜更好。
戲題林靈素畫像
作者：無名氏
朝代：宋

當日先生在市廛，世人那識是真仙。
只因學得飛昇後，雞犬相隨也上天。
折丹桂
作者：無名氏
朝代：宋

初秋兩兩留蓂莢。算恰是、生申佳節。祝君壽閱八千秋，歲歲對、長空皓月。威宣比部推剛決。氣凜凜、秋霜爭烈。灘頭雙鶒看飛來，便有詔、催歸天闕。
拋球樂小拋球樂·拋球樂
作者：無名氏
朝代：宋

兩行花竅佔風流。縷金羅帶系拋球。玉纖高指紅絲網，大家著意勝頭籌。
拜星月·拜星月慢
作者：無名氏
朝代：宋

賀新春，盡帶春花、春旛春勝，是處春光明媚。
採桑子
作者：無名氏
朝代：宋

南枝淡佇無妖豔，蠟蕊羞黃。爭似紅妝。不假施朱弄曉光。雪融日暖瓊肌膩，酒暈生香。桃臉相當。尤笑桃花混眾芳。
採桑子
作者：無名氏
朝代：宋

年年才到花時候，風雨成旬。不肯開晴。誤卻尋花陌上人。今朝報道天晴也，花已成塵。寄語花神。何似當初莫做春。
採桑子
作者：無名氏
朝代：宋

幽芳瑩白前村裡，豈藉春工。勝盡群紅。瓊拈凝酥向不同。一聲羌管愁人處，片片西東。睹此遺蹤。不怨狂風怨馬融。
採桑子
作者：無名氏
朝代：宋

東君有意觀群卉，故放爭先。帶露含煙。對月偏宜映水邊。瓊苞素蕊胭脂淡，雪後風前。堪賞堪憐。曾與歌樓佐管絃。
採桑子
作者：無名氏
朝代：宋

江南春信梅先賦，休道春遲。映竹開時。姑射仙人雪作肌。青樓且莫吹羌管，留勸金卮。折取高枝。香滿名園蝶未知。
採桑子
作者：無名氏
朝代：宋

煙籠淡月寒宵永，悄悄簾櫳。微度香風。幾點梅開小院中。擁衾敧枕難成寐，蕭寺初鍾。雁響遙空。家在青山千萬重。
採桑子
作者：無名氏
朝代：宋

熔金脫得花鈿小，點綴瓊枝。月淡風微。露浥香肌自是奇。玉人呵手昂頭翦，纖鬢邊垂。似簇蜂兒。春入芳容不肯飛。
採桑子
作者：無名氏
朝代：宋

群芳盡老園林燼，獨有寒梅。探得春回。昨夜前村一朵開。輕盈雪裡孤根秀，素臉香腮。羌管休催。留取瓊葩佐酒杯。
採桑子
作者：無名氏
朝代：宋

陽和欲報春來也，先上南枝。桃李休疑。折遍香梢人未知。黃昏小院誰攀折，疏影斜敧。半掩朱扉。旋嗅清香月下歸。
採桑子
作者：無名氏
朝代：宋

霜風漏洩春訊息，折破孤芳。野興彷徨。姑射神仙觸處藏。新妝不假施朱粉，雪月交光。欲贈東皇。冷淡龍涎點點香。
採桑子
作者：無名氏
朝代：宋

飛瓊欲赴瑤臺宴，先具威儀。雲駕霓衣。從者皆騎白鳳飛。人間盡變為銀海，此景偏奇。姑射冰姿。昨夜前村見一枝。
探春令
作者：無名氏
朝代：宋

綠楊枝上曉鶯啼，報融和天氣。被數聲、吹入紗窗裡。又驚起嬌娥睡。綠雲斜嚲金釵墮。惹芳心如醉。為少年溼了，鮫綃帕上，都是相思淚。
搗練子
作者：無名氏
朝代：宋

偏□戲，最風流。斗帳金猊暖不收。一陣蜜蜂狂絮裡，酒酣眠折玉搔頭。
搗練子
作者：無名氏
朝代：宋

初酒醒，乍衣單。褪著裙兒側著冠。門外小橋寒食夜，月明人去杏花殘。
搗練子
作者：無名氏
朝代：宋

心耿耿，淚雙雙。皓月清風冷透窗。人去秋來宮漏永，夜深無語對銀缸。
搗練子
作者：無名氏
朝代：宋

搗練子，賦梅妝。鏡裡佳人傅粉忙。額子畫成終未是，更須插向鬢雲傍。
搗練子
作者：無名氏
朝代：宋

搗練子，賦梅枝。暖借東風次第吹。自是百花留不住，讓教先發放春歸。
搗練子
作者：無名氏
朝代：宋

搗練子，賦梅紅。玉體凝酥半醉中。詩酒興來須要早，忍看紅雨落西東。
搗練子
作者：無名氏
朝代：宋

搗練子，賦梅芳。柳綠桃紅謾點妝。試問仙標橫竹外，敢同高節伴冰霜。
搗練子
作者：無名氏
朝代：宋

搗練子，賦梅英。枝上商量細細生。不是根株貪結子，被吹羌笛兩三聲。
搗練子
作者：無名氏
朝代：宋

搗練子，賦梅青。休共檀梨取次爭。葉底青青如豆小，已知金鼎待和羹。
搗練子
作者：無名氏
朝代：宋

搗練子，賦梅音。雲底江南樹樹深。悵望故人千里遠，故將春色寄芳心。
搗練子
作者：無名氏
朝代：宋

搗練子，賦梅香。蕙魄蘭魂又再陽。只為人間無著處，借他龍笛返仙鄉。
搗練子
作者：無名氏
朝代：宋

雲鬢亂，晚妝殘。帶恨眉兒遠岫攢。斜託香腮春筍懶，為誰和淚倚闌干。
摸魚兒
作者：無名氏
朝代：宋

歲華向晚，遙天布同雲，霽雪輕飛。前村昨夜漏春光，楚梅先放南枝。嘆東君運巧思。裁瓊鏤玉妝繁蕊。花中偏異。解向嚴冬逞芳菲。免使遊蜂粉蝶戲。梁臺上，漢宮裡。殷勤仗、高樓羌管休吹。何妨留取憑闌干，大家吟玩歡醉。待明年，念芳草、王孫萬里。歸未得、仙源應是。又被花、開向天涯，淚灑東風對桃李。
摸魚兒
作者：無名氏
朝代：宋

被誰家、數聲弦管，驚回好夢難省。起來無語疏雨過，芳草嫩苔侵徑。春晝永。遲日暮，碧沼浪浸紅樓影。捲簾人靜。被風觸，一葉兩葉，杏花零亂對殘景。依前是，撩撥春心堪恨。檀郎言約無定。不知何處貪歡笑，恣縱酒迷歌逞。珠淚迸。自別後，每憶翠黛憑誰整。芳年相稱。又到得今來，卻成病了，羞懶對鸞鏡。
摸魚兒
作者：無名氏
朝代：宋

過湘皋、碧龍驚起，冰涎猶護髯影。春洲未有菱歌伴，獨佔暮煙千頃。呼短艇。試翦取纖條，玉溜青絲瑩。尊前細認。試水面新荷，波心半掩，點點翠鈿淨。淒涼味，酪乳那堪比並。吳鹽一箸秋冷。當時不為鱸魚去，聊爾動渠歸興。還記省。是幾度西風，幾度吹愁醒。鷗昏鷺瞑。謾換得霜痕，蕭蕭兩鬢，羞與共秋鏡。
擬人生不滿百
作者：無名氏
朝代：宋

人生不滿百，譬如朝露晞。
白日入虞淵，胡不秉燭嬉。
大耋嗟晷短，多憂亦奚爲。
君看玄廬道，轜車無停時。
伺晨當及旦，佳會當及期。
攤破浣溪沙·山花子
作者：無名氏
朝代：宋

相恨相思一個人。柳眉桃臉自然春。別離情思，寂寞向誰論。映地殘霞紅照水，斷魂芳草碧連雲。水邊樓上，回首倚黃昏。
散水花
作者：無名氏
朝代：宋

盈枝點綴雪花鮮，環映清流分外妍。
應是東君歸騎速，不知墜下玉絲鞭。
斬蛇
作者：無名氏
朝代：宋

皇統承堯運，朱旗啟漢家。
未誅秦始鹿，先斬沛中蛇。
新水令
作者：無名氏
朝代：宋

冒風連騎出金城，聞孤猿韻切，懷念親眷。為笑徐都尉，徒誇彩繪，寫出盈盈嬌面。振旅闐闐。訝睹閬苑神仙。越公深驟萬馬，侵凌轉盼。感先鋒，容放鏡，收鸞鑑一半。歸前陣，慘怛切，同陪元帥恣歡戀。二歲偶爾，將軍沈醉連綿，私令婢捧菱花，都市尋遍。新官聽說邀郎宴。因令賦悲歡。孰敢。做人甚難。梅妝復照，傅粉重見。
早梅芳·喜遷鶯
作者：無名氏
朝代：宋

冰唯清，玉唯潤。清潤無風韻。此花風韻，自然清潤傳香粉。故應春意別，不使凡英恨。到春前臘後，長是寄芳信。此情閒，此意遠。一點縈方寸。風亭水館，解與行人破離恨。廣寒宮未有，姑射仙曾認。向雪中月下，吟未盡。
早梅香
作者：無名氏
朝代：宋

北帝收威，又探得早梅，漏春訊息。粉蕊瓊苞，擬將胭脂，輕染顏色。素質盈盈，終不許、雪霜欺得。奈化工、偏宜賦與，壽陽妝飾。獨自逞冰姿，比夭桃繁杏，迥然殊別。為報山翁，逢此有花，樽前須攀折。醉賞吟戀，莫辜負、好天風月。恐笛聲悲，紛紛便似，亂飛香雪。
春光好
作者：無名氏
朝代：宋

看看臘盡春回。訊息到、江南早梅。昨夜前村深雪裡，一朵花開。盈盈玉蕊如裁。更風細、清香暗來。空使行人腸欲斷，駐馬裴回。
春雪間早梅
作者：無名氏
朝代：宋

梅將雪共春。彩豔灼灼不相因。逐吹霏霏能爭密，排枝碎碎巧妝新。誰令香來滿坐，獨使淨斂無塵。芳意饒呈瑞，寒光助照人。玲瓏次第開已遍，點綴坐來頻。那是俱懷疑似，須知造化，兩各逼天真。熒煌清影初亂眼，浩蕩逸氣忽迷神。未許瓊花並重，將從玉樹相親。先期迎獻歲，更同歌酒佔茲辰。六華蠟蒂相輝映，輕盈敢自珍。
晝夜樂
作者：無名氏
朝代：宋

一陽生後風光好。百花瘁，群木槁。南枝探暖欺寒，嘉卉爭先佔早。曉來風送清香杳。映園林、報春來到。素豔自超群，似姑射容貌。畫堂開宴邀朋友，賞瓊英，同歡笑。隴頭寄信丁寧，樓上新妝鬥巧。對景乘興傾芳酒，拚沈醉、玉山頻倒。結實用和羹，是真奇國寶。
更漏子
作者：無名氏
朝代：宋

寶香瓶，桐葉卷。蕩水痕微還遠。思鄉信，覺春遲。野梅初見時。上潮風，臨晚渡。人慾過西江去。吹寒管，隴雲低。江南花未知。
更漏子
作者：無名氏
朝代：宋

畫樓深，春晝永。簾幕東風微冷。鶯囀罷，燕歸來。佳人午夢迴。鬢釵橫，眉黛淺。一捻楚腰纖軟。推繡戶，倚雕闌。無言看牡丹。
更漏子
作者：無名氏
朝代：宋

粉牆低，蓬戶小。一點塵運不到。眠紗帳，坐蒲團。道人隨分安。筍芽新，蔬甲嫩。日日家常羹飯。羹飯罷，怎消閒。攜筇出看山。
更漏子
作者：無名氏
朝代：宋

絳紗籠，金葉蓋。向曉燈花猶在。冰未結，小琉璃。隴梅香滿枝。雪無香，花有意。不是江南新寄。霜月盡，碧天寒。玉樓人倚闌。
更漏子
作者：無名氏
朝代：宋

解語花，斷腸草。諳盡風流煩惱。歡會少，別離多。此情無奈何。帳前燈，窗間月。記得那□時節。繡被剩，畫屏空。如今在夢中。
更漏子
作者：無名氏
朝代：宋

鬢慵梳，眉懶畫。獨自行來花下。情脈脈，淚垂垂。此情知為誰。雨初晴，簾半卷。兩兩銜泥新燕。人比燕，不成雙。枉教人斷腸。
書西湖雷峰雲講主草書
作者：無名氏
朝代：宋

雲師一生耽作草，銀鐵蟠空覷天巧。
老來逸氣未全平，筆底鋒鋩猶獨掃。
開關勇士爭赴敵，劍戟弓戈奮相繚。
睡龍沒起求頷珠，劃木抓巖紛怒爪。
風雷喧豗撼坤軸，飛電交橫印清沼。
忽然天宇變空澄，千丈孤峰立寒峭。
張顛驚號智永泣，剝筋椎骨爲君飽。
恨予不習草書訣，九轉枯腸祇自攪。
雲師雲師汝誠能，春蚓秋蛇幾時了。
何如認取主人翁，破衲蒙頭紙窗曉。
最高樓
作者：無名氏
朝代：宋

南陌踏青遊。
最高樓
作者：無名氏
朝代：宋

卻教人，逢春怕，見花羞。
最高樓
作者：無名氏
朝代：宋

子規叫斷黃昏月。
最高樓
作者：無名氏
朝代：宋

蟾宮客、未老得清閒。壽算過稀年。利名韁鎖非關我，浮雲富貴付蒼天。且歸休，對松菊，樂林泉。比呂望、數猶欠七。問師曠、恰符絳一。從今遐算更綿延。稱觴欣近小春候，月當明夜又團圓。願長如，天上月，地行仙。
月上海棠
作者：無名氏
朝代：宋

南枝昨夜先回暖。便臨寒、開花暗香遠。化工忒□，把瓊瑤、恣情裁翦。皚皚的、點綴梢頭又遍。橫斜影蘸清溪淺。似玉人、臨鸞照粉面。大家休折，且遲留、對花開宴。祝東風、吹作和羹未晚。
望仙花
作者：無名氏
朝代：宋

風捲珠簾挂玉鈎，綵雲開處望仙儔。
妍姿不逐東君去，日照斜暉上小樓。
望梅
作者：無名氏
朝代：宋

小寒時節，正同雲暮慘，勁風朝烈。信早梅、偏佔陽和，向日暖臨溪，一枝先發。時有香來，望明豔、瑤枝非雪。想玲瓏嫩蕊，綽約橫斜，旖旎清絕。仙姿更誰並列。有幽香映水，疏影籠月。且大家、留倚闌干，對綠醑飛觥，錦箋吟閱。桃李繁華，奈比此、芬芳俱別。等和羹大用，休把翠條謾折。
望梅
作者：無名氏
朝代：宋

畫闌人寂，喜輕盈照水，犯寒先拆。嫋芳枝、雲縷鮫綃，露淺淺塗黃，漢宮嬌額。翦玉裁冰，已佔斷、江南春色。恨風前素豔，雪裡暗香，偶成拋擲。如今眼穿故國。待拈花嗅蕊。時話思憶。想隴頭、依約飄零，甚千里芳心，杳無訊息。粉怯珠愁，又只恐、吹殘羌笛。正斜飛、半窗曉月，夢迴隴驛。
望梅花
作者：無名氏
朝代：宋

寒梅堪羨。堪羨輕苞初展。被天人、制巧妝素豔。群芳皆賤。碎翦月華千萬片。綴向瓊枝欲遍。小庭幽院。雪月相交無辨。影玲瓏、何處臨溪見。謝家新宴。別有清香風際轉。縹緲著人頭面。
望江南·憶江南
作者：無名氏
朝代：宋

左右字，從古不曾聞。未必書生能點墨，安知蔭子不能文。爾汝今朝。除去了，多謝聖明恩。既不可高談闊論，又不敢藐視同群。但請換頭巾。
望江南·憶江南
作者：無名氏
朝代：宋

梅花好，依約透春光。記得佳人初睡起，巧臨鸞鑑試新妝。粉面鬥瓊芳。江亭上，繞樹嗅清香。擬把一枝傳信去，不知何處是蘭房。獨自暗淒涼。
望江南·憶江南
作者：無名氏
朝代：宋

梅花好，滿樹錦江邊。不似武陵曾見日，清香冷豔扶尊前。銷得醉留連。憑造化，分付與花權。已共雪光爭臘早，且將春信為君傳。桃李莫誇先。
望江南·憶江南
作者：無名氏
朝代：宋

江南竹，巧匠織成籠。贈與吾師藏法體，碧潭深處伴蛟龍。色即是成空。
望江南·憶江南
作者：無名氏
朝代：宋

清夜老，流水淡疏星。雲母窗前生曉色，梧桐葉上得秋聲。村落一雞鳴。催喚起，帶夢著冠纓。老去悲秋如宋玉，病來止酒似淵明。滿院竹風清。
望江南·憶江南
作者：無名氏
朝代：宋

這痴呆，休恁淚漣漣。他是霸陵橋畔柳，千人攀了到君攀。剛甚別離難。荷上露，莫把作珠穿。水性本來無定度，這邊圓了那邊圓。終是不心堅。
望江南·憶江南
作者：無名氏
朝代：宋

階蓂舞，才半小春天。青女霜前猶避暖，素娥月裡乍羞圓。蓬島降天仙。稱壽處，瓊液拍浮船。長伴瑤池金母宴，蟠桃花下駕雲軿。結實看千年。
望海潮
作者：無名氏
朝代：宋

彩筒角黍，蘭橈畫舫，佳時竟吊沅湘。古意未收，新愁又起，斷魂流水茫茫。堪笑又堪傷。有臨皋仙子，連璧檀郎。暗約同歸，遠煙深處弄滄浪。倚樓魂已飛揚。共偷揮玉箸，痛飲霞觴。煙水無情，揉花碎玉，空餘怨抑淒涼。楊謝舊遺芳。算世間縱有，不恁非常。但看芙蓉並蒂，他日一雙雙。
望遠行
作者：無名氏
朝代：宋

當時雲雨夢，不負楚王期。翠峰中、高樓十二掩瑤扉。盡人間歡會，只有兩心自知。漸玉困花柔香汗揮。歌聲翻別怨，雲馭欲回時。這無情紅日，何似且休西。但涓涓珠淚，滴溼仙郎羽衣。怎忍見、雙鴛相背飛。
朝中措
作者：無名氏
朝代：宋

嚴霜封草樹凋紅。葉落小園空。何事洛陽花面，卻來冠冕秋風。尊前羞損，籬邊野菊，池上芙蓉。莫放花歸崑閬，且留客醉金鍾。
朝中措
作者：無名氏
朝代：宋

天休令節慶生申。喜動滿城民。十萬兒童踴躍，祝公壽等莊椿。人生最貴，榮登五馬，千里蒙恩。只恐促歸廊廟，去思有腳陽春。
朝中措
作者：無名氏
朝代：宋

宦遊只欲賦歸休。花為解離愁。看取星星潘鬢，花應羞上人頭。武陵流水，桃源路遠，空誤漁舟。把住春光一醉，從教風葉悲秋。
朝中措
作者：無名氏
朝代：宋

山城水隘小橋傍。竹裡早梅芳。縱有丹青圖畫，難描幽韻清香。妖嬈天賦，偏宜素淡，楊氏宮妝。雅態何須豔麗，孤標不在春光。
朝中措
作者：無名氏
朝代：宋

幾年弱水望蓬萊。心事喜同諧。佳婿欣逢公瑾，新婚喜近英臺。豪家深意，芙蓉褥隱，金雀屏開。但願門闌多喜，鳳樓早寄書來。
朝中措
作者：無名氏
朝代：宋

從來黃菊佔秋風。紅只許芙蓉。正是百花濃睡，如何喚起春工。小桃破萼，胭脂淡佇，妝粉輕籠。為報多情劉阮，武陵訊息先通。
朝中措
作者：無名氏
朝代：宋

徵雁不來無信，教人空度重陽。
朝中措
作者：無名氏
朝代：宋

洛陽常見畫圖中。春去只心融。國色輝開寒日，天香薰破霜風。平生看了，姚黃魏紫，一捻深紅。莫是神仙韓令，裁成頃刻花叢。
朝中措
作者：無名氏
朝代：宋

紅鸞飛下綠雲中。天淡日和融。回首小園桃杏，憐伊獨困霜風。妖姿麗質，天然富貴，不假鉛紅。夢作一雙蝴蝶，翻翻繞遍芳叢。
朝中措
作者：無名氏
朝代：宋

與君同是飽齏鹽。先達後何淹。任玉東西醉倒，明朝病酒厭厭。後年三月，鳳池春滿，雁塔名添。記取西風桂影，一枝先上銀蟾。
朝中措
作者：無名氏
朝代：宋

郎星初度一旬前。瑞雪早蹁躚。金節耆祥稱壽，一妃宣勸迎年。錦天繡地，薰香手禱，福祿如川。只恐催呈魏笏，便還紫橐青氈。
木蘭花·玉樓春
作者：無名氏
朝代：宋

小桃枝上東風轉。□□草綠江南岸。綠楊學舞小蠻腰，紅藥惜開菩薩面。故鄉何處天涯遠。黃梁夢斷行雲斷。登樓準擬故人書，殷勤試問西歸雁。
木蘭花·玉樓春
作者：無名氏
朝代：宋

東風昨夜吹春晝。陡覺去年梅蕊舊。誰人能解把長繩，系得烏飛並兔走。清香瀲灩杯中酒。新眼苗條江上柳。尊前莫惜玉顏酡。且喜一年年入手。
木蘭花·玉樓春
作者：無名氏
朝代：宋

東風昨夜歸來後。景物便為春意候。金絲齊奏喜新春，願介香醪千歲壽。尋花插破桃枝臭。造化工夫先到柳。熔酥剪綵恨無香，且放真香先入酒。
杏花天
作者：無名氏
朝代：宋

婺星呈瑞，對春餘幾許，日臨三九。正屬我姑初度旦，帨設當年門右。綠鬢猶新，紅顏未改，真月宮仙友。柏舟節義，富而榮貴長守。況有詵桂青春，潛心黃卷，指日功名就。女郎乘龍全四德，未老得閒仁壽。天命方知，歲飢常賑，陰德還多有。麻姑王母，年年同宴春酒。
杏花天
作者：無名氏
朝代：宋

弟兄舊說河東鳳。怎得似、君家伯仲。一雙白璧殷勤種。齊向金屏選中。乘龍去、門闌喜動。管取早葉、熊羆吉夢。兒孫不與塵埃共。總是龍駒鳳種。
杏花天
作者：無名氏
朝代：宋

畫堂簾幕香風細。鬱郁南陽佳氣。歡傳吉夢佔蛇虺。此日還當一歲。華筵外、初隨彩戲。早已似、文姬聰慧。佇看色動門闌喜。便有乘龍佳婿。
東坡引
作者：無名氏
朝代：宋

人物伊周樣。清政龔黃狀。平分風月雙溪上。紅顏方少壯。紅顏方少壯。生賢令節，滿觴搖漾。紅袖舞，青蛾唱。我來祝壽無他望。相門重拜相。相門重拜相。
柳初新
作者：無名氏
朝代：宋

千林凋謝嚴凝日。青帝許、梅花拆。孤根回暖，前村雪裡，昨夜一枝凝白。天匠與、雕瓊鏤玉，淡然非、人間標格。別有神仙第宅。繡簾垂、碧紗窗隔。月明風送，清香苒苒，著摸美人詞客。向曉來、芳苞乍摘。對菱花、倍添姿色。
柳梢青
作者：無名氏
朝代：宋

孺子風流，孟嘗門地，合下相當。俏似年時，送他織女，來嫁牛郎。滿堂珠履飛觴。看花燭、迎歸洞房。海誓山盟，從今結了，永效鸞凰。
柳梢青
作者：無名氏
朝代：宋

家近閩南。三姑姊妹，秀揖仙岩。須女精神，玉卮標格，謫下塵凡。他時佳婿成雙，紅絲應牽第三。倚看樽前，團欒六子，三女三男。
柳梢青
作者：無名氏
朝代：宋

曉星明滅。白露點、秋風落葉。故址頹垣，荒煙衰草，溪前宮闕。長安道上行客，念依舊、名深利切。改變容顏，銷磨古今，壠頭殘月。
柳梢青
作者：無名氏
朝代：宋

有個人人。海棠標韻，飛燕輕盈。酒暈潮紅，羞娥凝綠，一笑生春。為伊無限傷心。更說甚、巫山楚雲。斗帳香消，紗窗月冷，著意溫存。
柳梢青
作者：無名氏
朝代：宋

正好江南，一分春色，梨花白雪。化日遲遲，文章半刺，平分風月。滿堂花醉三千，看妙舞、六麼十八。笑捧瑤卮，祝君歸去，瓊樓金闕。
柳梢青
作者：無名氏
朝代：宋

爆竹聲收，燒燈節過，恰又經旬。聞道當年，長庚夢李，嵩嶽生申。江淮草木知名。有多少、陰功在人。只恐稱觴，棠陰未徙，促覲楓宸。
柳梢青
作者：無名氏
朝代：宋

玉宇無塵，銀蟾低轉，漸覺繽紛。還是仙娥，厭遊天闕，來降蓬瀛。分明秋水精神。好囑取、紅葉殷勤。覓個檀郎，屏開金雀，玉潤冰清。
柳梢青
作者：無名氏
朝代：宋

荷綻花繁。蓂開六莢，喜溢門闌。好是驂鸞，特離月殿，來駐人間。兒童歌舞衣班。接踵升堂視笑顏。祝頌勤拳，將何比況，只個南山。
桂枝香
作者：無名氏
朝代：宋

恩袍草色。望滿目青青，光動阡陌。拂拂鞭絲散漫，錦韉玉勒。君王賜與瓊林宴，玩丹桂、香浮仙籍。舜韶清雅，堯觴泛溢，歡意何極。湛露久、需雲未飾。更星使傳呼，天上訊息。槐幄陰移，上苑淡煙凝碧。歸來漸近平康路，驟香塵、倒載連璧。馬蹄輕駛，宮花半嚲，豔欺斜日。
桂枝香
作者：無名氏
朝代：宋

武夷九曲。甚樂響雲韶，旆走星纛。更捧瓊漿九醞，蟠桃初熟。元來崧嶽生申旦，會群仙、獻長生籙。歲寒堂上，冰壺影裡，長跨青鹿。記往日、堤沙舊築。有書龠金騰，勳寫歌鵠。更化和朝，半是世臣喬木。明年瑞慶才經月，侍重瞳、應奉卮玉。此時奮建聯班，卻將萬年齊祝。
桂枝香慢·桂枝香
作者：無名氏
朝代：宋

暖風遲日，正韶陽時節，淑景明媚。一霎雨打紅桃，花落滿地。□閨獨坐簾高卷，困春容、懶臨香砌。自從檀郎，金門獻賦，不絕朱翠。聞上國、才有書回，應賢良明庭，已擢高第。拆破香箋，離恨卻成新喜。早教宴罷瓊林苑，願歸來、永同連理。這回良夜，從他桂枝，香惹鴛被。
梅花引
作者：無名氏
朝代：宋

園林靜。蕭索景。寒梅漏洩東君信。探春回。探春回。四時卻被，伊家苦相催。江村畔。開爛熳。看看又近年光晚。綻芬芳。噴清香。壽陽宮裡，愛學靚梳妝。夭桃紅杏誇顏色。爭似情懷雪中拆。冒嚴寒。冒嚴寒。遊蜂戲蝶，莫作等閒看。故人別後知何處。春色嶺頭逢驛使。贈新詩。折高枝。樓上一聲，羌管不須吹。
梅花引
作者：無名氏
朝代：宋

清陰陌。狂蹤跡。朱門團扇香迎客。牡丹風。數苞紅。水香撲蕊，新妝誰為容。蠟燈春酒風光夕。錦浪龍鬚花六尺。月波寒。玉琅玕。無情又是，華星送寶鞍。
梅香慢
作者：無名氏
朝代：宋

高閣寒輕，映萬朵芳梅，亂堆香雪。未待江南，早冠成花，先佔一陽佳節。翦綵凝酥，無處學、天然奇絕。便壽陽妝，工夫費盡，豔姿終別。風裡弄輕盈，掩珠英明瑩，待臘飄烈。莫放芳菲歇。剩永宵歡賞，酒酣吟折。倒玉何妨，且聽取、樽前新闋。怕笛聲長，行雲散盡，謾悲風月。
棲雲閣
作者：無名氏
朝代：宋

倚天危閣貼重岡，細路縈紆石磴長。
曲磵碧流疏宿雨，夾山紅葉助斜陽。
楊柳枝
作者：無名氏
朝代：宋

簌簌花飛一雨殘。乍衣單。屏風數幅畫江山。水雲閒。別易會難無計那，淚潸潸。夕陽樓上憑欄干。望長安。
極相思
作者：無名氏
朝代：宋

一番雨過橫塘。
極相思
作者：無名氏
朝代：宋

夕陽外，禽聲切。
樓心月
作者：無名氏
朝代：宋

手把新荷葉一枝。喚來池上只愁歸。流螢裹在紅紗袖，忽到持杯個個飛。
樓心月
作者：無名氏
朝代：宋

新著生紅小舞衣。案前磨墨誤淋漓。含嗔逗晚不梳洗，背面牙床吃荔支。
樓心月
作者：無名氏
朝代：宋

柳下爭拿畫漿搖。水痕不覺透紅綃。月明相顧羞歸去，都坐池頭合鳳簫。
此游淡巖同成一詩敢用拜呈
作者：無名氏
朝代：宋

行盡瀟湘山復山，掣舟來叩淡巖關。
幽深雖與塵寰隔，空闊猶容俗駕攀。
是處名山有巖竇，莫如此地最寬閑。
真人仙去知何在，陳迹空留警世頑。
步蟾宮
作者：無名氏
朝代：宋

垂弧門左當今日。恰過了、元宵六夕。喜妙齡秀髮步蟾宮，信富貴、榮華莫敵。紀年甲子才三七。即翰苑、從容西掖。便從茲、談笑覓封侯，更管取、壽延千億。
步蟾宮
作者：無名氏
朝代：宋

蓂開四葉祥光發。又還是、清和時節。昴星呈瑞夜來明，慶此日、挺生英傑。少年玉樹神清澈。未說到、龜齡鶴髮。願言鶚薦早蜚聲，任丹桂、一枝高折。
武林春·武陵春
作者：無名氏
朝代：宋

昨夜前村深雪裡，春信為誰傳。風送清香滿座間。不用熱沈檀。竹外一枝斜更好，偏稱玉人攀。休放遊蜂去又還。嫌怕損芳顏。
武溪歌
作者：無名氏
朝代：宋

武溪深復深，飛鳥不能渡，獸遊不能臨。
武陵春
作者：無名氏
朝代：宋

柳綠花紅春爛熳。
歸州竹枝詞
作者：無名氏
朝代：宋

人鮓甕頭波放顛，兩岸青山青插天。
篙師力盡客破膽，茅屋老翁方醉眠。
歸朝歡
作者：無名氏
朝代：宋

才鼓虞弦薰早入。昴日三分今恰一。清和時節天氣佳，綠樹鶯簧巧調律。祥雲舒好色。瑞氣瓏蔥滿籝室。又爭知、長庚葉夢，太白生今夕。快上星辰聽履舄。州縣勞人空役役。暫辭朱皂養沖和，綠野堂延蓬島客。華筵傾玉液。難老細聽歌永錫。壽何其，松椿不數，自可齊箕翼。
歸田樂
作者：無名氏
朝代：宋

水繞溪橋綠。泛蘋汀、步迷花曲。衣巾散餘馥。種竹更洗竹。詠竹題竹。日暮無人伴幽獨。光陰雙轉轂。可惜許、等閒愁萬斛。世間種種，只是榮和辱。念足又願足。意足心足。忘了眉頭怎生蹙。
歸自謠
作者：無名氏
朝代：宋

愁冉冉。目送書空鴻數點。落霞風剪江分染。勝處屏雲猶未掩。羞娥斂。紅潮怕上春風臉。
毛竹山
作者：無名氏
朝代：宋

蜀道稱天險，南州號地靈。
山腰生雨露，屋角走雷霆。
揮扇雲生岫，開窗月傍欞。
明朝一回首，毛竹插天青。
水仙子
作者：無名氏
朝代：宋

晚節寒花猶帶蕊。隱映老人星瑞世。綠衣初是政成歸，真盛事。誰可比。那更新來孫又子。煙細金爐香旖旎。想像瑤池生綠蟻。釀成佳氣鬱蔥蔥，當此際。將一醉。百歲從交今日始。
水仙子
作者：無名氏
朝代：宋

浮家泛宅生涯好。聚米堆鹽多積寶。煙波得趣樂江湖，宜乘興，尋安道。不負軒轅當日造。初度喜逢維夏早。孔釋昔曾親送抱。下弦良日是生朝，稱觴獻，金樽倒。惟願壽筵長不老。
水調歌·水調
作者：無名氏
朝代：宋

一札自天下，五馬為民來。潛藩久須重鎮，帝命出蓬萊。曾侍九重筆橐，暫剖一州符竹，人謂屈公材。儒術要揚歷，玉業待規恢。慶三元，才四日，壽筵開。夜深仰視霄漢，南極映星臺。休說石家父子，休說竇家昆季，喬木即三槐。歸覲玉皇案，餘事付鹽梅。
水調歌·水調
作者：無名氏
朝代：宋

兩隻補天手，一片濟時心。通道相門再相，現此宰官身。滌洗乾坤都了，填壓華戎既定，治世慶昇平。中外為冠冕，聞望聳簪纓。星昴降，蓬矢掛，屬芳辰。黃閣一秋來早，明日又三旬。庭戲萊衣雙桂，砌列謝蘭無數，廊廟會風雲。願衍莊椿算，長沛傅巖霖。
水調歌·水調
作者：無名氏
朝代：宋

八月秋欲半，後夜月將圓。天潢當日流潤，餘派落人寰。塵掃長淮千里，威振南蠻八郡，梓里繡衣還。芳毓燕山桂，慶衍謝庭蘭。小山陰，長松下，白雲間。壺中自有天地，聞早掛蓬冠。笑指橫空丹堅。閒倚拿雲竹杖，佳處日躋攀。山色既無盡，公壽亦如山。
水調歌·水調
作者：無名氏
朝代：宋

稱彼兕觥後，三日是中元。地官較善，龍章玉珮壓仙班。自是德星孕秀，直與壽星爭耀，茨福正綿綿。堂已富金玉，屣蹤視王官。趣清閒，心灑落，在花間。桃培萬歲，千年仙種又栽蓮。靜對秋香菊耐，長共歲寒松老，生意滿西園。待看椿同桂，洗馥邁燕山。
水調歌·水調
作者：無名氏
朝代：宋

雪霽萬山出，和氣藹王正。平園春事競起，梅柳凍全醒。此際朝元歸路，疑有真仙呈瑞，笙鶴九宵聲。東閣識風度，南極粲光明。看精神，秋夜月，玉壺冰。淳熙相業隆盛，家自得儀刑。聞道君王神武，捷報胡兒宵遁，玉殿正論兵。行奉紫泥詔，帷幄佐中興。
水調歌頭
作者：無名氏
朝代：宋

一線添宮繡，畫景刻初還。五雲旬浹不散，瑞色滿乾坤。凝作山堂佳氣，來慶冰壺壽旦，戲彩喜重斑。相對竇桂椿，環列謝芝蘭。經綸事，戡定策，兩才全。蒼生翹首三載，霖雨報東山。已感宵衣夢寐，應錄御屏姓字，光動紫微垣。一騎日邊至，趣詔鳳池班。
水調歌頭
作者：無名氏
朝代：宋

三徑當松竹，五畝足煙霞。箇中卜宅，蓬山佳致足君家。前有書江環繞，後有橫崗崪嵂，永珍總森羅。輸奐翬飛處，此屋豈無華。綠窗開，朱戶敞，繡簾遮。燕閒自適，百篇斗酒是生涯。種善善根未絕，延桂桂枝可待，誰子為君誇。佳嗣一夔足，榮耀必多嘉。
水調歌頭
作者：無名氏
朝代：宋

三楚詩書帥，人物壓中州。飄飄青瑣，典刑蜀國舊風流。小袖玉堂揮手，來擁元戎十乘，紅旆照青油。尺一喚歸去，名久在金甌。倚春聲，賡水調，倩歌喉。登龍舊客，只回誤上武陵舟。正是蟠桃開也，特向尊前為壽，一醉一千秋。攜取此花去，還侍玉宸遊。
水調歌頭
作者：無名氏
朝代：宋

不能煩惱得，掉臂便歸休。前度風檣，這回潦轍幾悠悠。幸得有云一谷，更自有書萬卷，著甚麼來由。月採混魚目，霜口涴蠅頭。相山中，侯醉境，將詩流。情知薄命，天樣勳業也須收。辟邏世間萬事，推放那邊一壁，百尺臥高樓。日月草頭露，天地水中漚。
水調歌頭
作者：無名氏
朝代：宋

久雨忽開霽，花靨鬥春嬌。家人笑道，老子今日是生朝。細數平生功行，斷自狂吟之外，全不犯科條。心事淡如水，天合與逍遙。也何須，期壽算，比松喬。但令此去清健，到處狎漁樵。說與門前鷗鷺，護我山中杞菊，日日長心苗。世事兒戲耳，尊酒百憂消。
水調歌頭
作者：無名氏
朝代：宋

人道孰為大，尚小易鹹常。厥初皇極中建，扶世有三綱。仁義陰陽道立，父母乾坤位正，六子發輝光。一日不容緩，此意久彌昌。杯舉慶，天作合，月探囊。十年不字以正，乃字便惟良。推闡家人一卦，迤邐齊家治國，鼎鼐得姬姜。舊物中書令，玉潤繼汾陽。
水調歌頭
作者：無名氏
朝代：宋

今日小春月，後日是周正。瑞藹挹仙堂上，崧嶽喜生申。文物師垣宅相，詩禮樞庭世胄，冰骨玉精神。浩氣凌牛鬥，胸次敻凡塵。郭中書，廣成子，李長庚。勳業詞章福壽，直上等三人。松菊亭前詩酒，梅竹園中翰墨，時復萃嘉賓。人指屏山下，雙桂一靈椿。
水調歌頭
作者：無名氏
朝代：宋

何以作公壽，一紙寄謳吟。當年生申有兆，鸑鷟夢文禽。氣宇虹霓萬丈，胸次蟠龍七澤，錦繡萃中心。高誼薄雲表，隨處是知音。人俊逸，文卓犖，氣雄深。版巖合辭故隱，霖雨慰當今。且把梅花酌酒，行即桂枝入手，桑蔭未移陰。珍重此時祝，何日盍朋簪。
水調歌頭
作者：無名氏
朝代：宋

來複邁七日，亨泰兆三陽。恰逢臨吉中應，浸長三陽剛。天地凝成正氣，嶽瀆鍾為秀傑，玉燕紀呈祥。瑩徹冰壺操，皎月映秋霜。日星迴，乾坤闢，再更張。時乘君子道長，茅茹喜生光。抱負黃鍾大呂，資稟鹽梅棟柏，施用在巖廊。一騎春風裡，紫詔下山堂。
水調歌頭
作者：無名氏
朝代：宋

八月秋欲半，後夜月將圓。天潢當日流潤，□派落人寰。塵掃長淮千里，威振南蠻八郡，梓里繡衣還。芳毓燕山桂，慶衍謝庭蘭。小山陰，長松下，白雲間。壺中自有天地，聞早掛逢冠。笑指橫空丹壑，閒倚拿雲竹杖，佳處日躋攀。山色既無盡，公壽亦如山。
水調歌頭
作者：無名氏
朝代：宋

八蠻朝鳳闕，四境絕狼煙。太平無事，超烘聚哨效梨園。笛弄崑崙上品，篩動雲陽妙選，畫鼓可人憐。亂撒真珠迸，點滴雨聲喧。韻堪聽，聲不俗，駐雲軒。諧音節奏，分明花裡遇神仙。到處朝山拜岳，長是爭籌賭賽，四海把名傳。幸遇知音聽，一曲贊堯天。
水調歌頭
作者：無名氏
朝代：宋

堯歷慶良月，嶰管換新冬。玉成西爽，五雲拂曉畫樓東。人指謝家庭砌，眼底猗蘭奕葉，特地茁新叢。不是善根種，爭得佔春風。步鵬程，名虎榜，早收功。建安衣缽，定知他日屬奇童。且說而今勝事，珠履三千稱賀，相對醉顏紅。拜賀無他語，相慶黑頭公。
水調歌頭
作者：無名氏
朝代：宋

天地鍾奇秀，山澤有儒仙。詞鋒前驅萬馬，三度奏捷菊花天。信是文場敏手，如把梟盧對擲，高叱便迴旋。一點英雄氣，四顧浩無邊。長羨君，先我著，祖生鞭。今朝尊酒持勸，豈特頌長年。要入蘭宮妙選，共向集英殿裡，玉陛聽臚傳。姓字標黃甲，香墨照人鮮。
水調歌頭
作者：無名氏
朝代：宋

學易喜加數，富貴正當年。誰識晚成大器，通道古來然。莫嘆無聞不足，官政從今艾服，知命自由天。恰合買臣願，好著祖生鞭。藏學問，通今古，冠英賢。管取一名一第，行折桂枝先。未數奉書朱穆，竊笑表微拭鏡，接武引群仙。生日年年慶，絳老願齊肩。
水調歌頭
作者：無名氏
朝代：宋

寶曆契昌運，嶽瀆啟珍符。汾陽忠義勳閱，此際掛蓬弧。正屬陽生子月，始見蓂敷六莢，寶劍出昆吾。芒射鬥牛分，光彩照坤輿。備文武，宏器量，足謀謨。世傳韜略，出專閫制誓平胡。盡護貔貅百萬，仰副九重委注，指日復輿圖。祝壽如山阜，進位陟洪樞。
水調歌頭
作者：無名氏
朝代：宋

帆落松陵浦，枯柳纜瓊艘。杖策無人獨步，浪厭百花橋。我掛風裳水佩，一笑波寒月白，餘韻觸驚濤。絕景有誰賞，霧暮閉三高。不須臾，千古事，一蕭條。鱸魚縱有，澤荒甫裡失溪橋。更吾名高業茂，終歸荒田野草，且穩一枝巢。舉酒酹空闊，煙遠路迢迢。
水調歌頭
作者：無名氏
朝代：宋

平生太湖上，短棹幾經過。如今重到，何事愁與水雲多。擬把匣中長劍，換取扁舟一葉，歸去老漁蓑。銀艾非吾事，丘壑已蹉跎。膾新鱸，斟美酒，起悲歌。太平生長，豈謂今日識兵戈。欲瀉三江雪浪，淨洗胡塵千里，不用挽天河。回首望霄漢，雙淚墮清波。
水調歌頭
作者：無名氏
朝代：宋

年春裡，歸去鳳凰池上，國號恰新頒。玉立諸郎秀，丹桂看齊樊。
水調歌頭
作者：無名氏
朝代：宋

律紀林鍾月，兔魄夜來圓。彩麟入夢，天教英物出人間。志氣平生浩蕩，欲試經綸大手，贊畫向名藩。見說齊瓜熟，鵬路快扶摶。稱壽處，歌齒皓，戲衣斑。輝聯甥館，那堪一笑共團欒。好看蜚聲霹靂，使有蒲輪迎召，催入侍龍顏。卻待功成後，歸伴幔亭仙。
水調歌頭
作者：無名氏
朝代：宋

應三元，先五日，慶生申。
水調歌頭
作者：無名氏
朝代：宋

握虎符，持玉節，佩金魚。三十正當方面，此事世間無。寄語東淮父老，奪我詩書元帥，於汝抑安乎。早早歸廊廟，天下盡歡娛。
水調歌頭
作者：無名氏
朝代：宋

早是玉堂客，猶著侍臣冠。便為霖去亦晚，何況此身閒。胸次光風霽月，意味滿庭芳草，體用兩相關。坐對粵山好，名更重於山。壽生申，霜肅曉，露賓寒。從教重九過了，政有菊堪餐。日繞東籬笑傲，香共秋容淡薄，晚節要人看。久不見賈誼，天已問平安。
水調歌頭
作者：無名氏
朝代：宋

明月雙溪上，勝景號金華。當年此夕，多少鸞鳳雜雲霞。共擁飄飄仙伯，來作人間英傑，王謝舊名家。綸紼妙文采，帷幄富忠嘉。聖天子，形夢寐，眷尤加。麒麟閣上，早晚丹陛聽宣麻。鼎軸無窮勳業，歲歲薰風日永，萱秀北堂花。瀲灩綺筵酒，壽算等河沙。
水調歌頭
作者：無名氏
朝代：宋

昭代數人物，誰似我公賢。平生礌礌磊磊，常以義為先。廣立湖中義學，盛集陝西義社，良法自家傳。陰德有如此，眉壽不須言。聖天子，方右武，覆宗文。詩書馬上，看君父子共爭先。佇聽天山三箭，還共秋闈一舉，相繼凱歌旋。金印大如鬥，富貴出長年。
水調歌頭
作者：無名氏
朝代：宋

橘記一年景，梅洩小春英。見說彭成仙隱，對此慶生辰。壽比太公欠一，年並楚丘逾九，益壯異常人。細數稱觴日，信宿兩彌旬。戲萊衣，橋梓列，桂蘭榮。一門盛事難得，一子兩層孫。休論若兒渠父，差勝楊椿黃琬，四代眼前親。積善有餘慶，享福百千春。
水調歌頭
作者：無名氏
朝代：宋

澤國嫩寒月，天氣小陽春。萱堂今朝生日，瑞靄鬱輪囷。身佩銅章墨綬，手捧霞觴玉液，獻壽太夫人。且喜藤輿穩，共戲綵衣新。發垂鵠，瞳點漆，倍精神。麻姑來慶，笑道滄海幾揚塵。佇看起居八座，更好回班百辟，異數聳朝紳。此母生此子，再拜謝宸恩。
水調歌頭
作者：無名氏
朝代：宋

燕分炳箕宿，魯野照奎星。天開嶽瀆，儲瑞重見吐書麟。人道蘭庭生謝，我羨竹林得阮，中夜沸歡聲。奇稱符百藥，童號邁終軍。姿稟厚，骨骼異，氣神清。好把一經為教，切莫詫籝金。擊甕畫圖休展，對日有言可聽，材大等莊椿。年欲臨志學，上國早充賓。
水調歌頭
作者：無名氏
朝代：宋

玉斧折丹桂，錦繡拂銀河。蟠胸虹氣千丈，捧硯喚宮娥。三度花攢五馬，一笑毫揮萬字，何處不恩波。試問老仙壽，銅狄幾摩挲。舞槐龍，垂艾虎，弄清和。湖山風月，且與吟笑側金荷。明歲端陽時節，人在薰風殿閣，涼意入賡歌。宣勸灩昌歜，疊雪賜香羅。
水調歌頭
作者：無名氏
朝代：宋

玉琯屆良月，璇極炳明星。適當季舍，有夢應麒麟。但愧衡門深隱，偶爾玉川添累，還解振家聲。樂章歌一闋，筆陣掃千軍。羨君侯，為學富，煥文清。青雲咫尺要路，曳紫更腰金。顧我荊榛雖茂，其奈棟材無用，何似八千椿。君王行賜宴，禮重敬如賓。
水調歌頭
作者：無名氏
朝代：宋

瑞溢飛猿嶠，秀毓鳳凰山。臘餘六日春到，人間世慶生賢。
水調歌頭
作者：無名氏
朝代：宋

穀旦垂弧矢，蘭閫夢熊羆。稱觴內外相慶，同日又同時。有此重重盛事，未羨石門奮建，韋氏信名齊。珠履赴湯餅，玉果酌瓊卮。鬥樞轉，金甌覆，築沙堤。爭推是父是子，相繼入黃扉。方叔歌猷元老，復見少年黃琬，前後拜丹墀。金日壽星現，再祝壽龐眉。
水調歌頭
作者：無名氏
朝代：宋

簫鼓闐街巷，錦繡裹山川。夜來南極，閃閃光射泰階躔。陡覺佳祥翕集，聽得閭閻笑道，蓬島降真仙。香滿琴堂裡，人在洞壺天。斟鑿落，歌窈窕，舞蹁躚。重陽雖近，莫把萸菊玷華筵。菲禮豈能祝壽，自有仙桃滿院，一實數千年。早晚朝元會，蒼鬢映貂蟬。
水調歌頭
作者：無名氏
朝代：宋

躡足半天下，作意賦歸歟。燕申經始不日，胸次出規模。千古神峰擁護，萬古橫江繚繞，佳致足方壺。一飲一詞美，還得似君無。十步樓、五步閣，恣安居。薰蒸和氣，襲人盎盎覺春如。況是莊椿不老，那更徐雞並秀，父子看名俱。駟馬高車蓋，不減漢之於。
水調歌頭
作者：無名氏
朝代：宋

金獸嫋香穗，銀燭燦花枝。眼前風景殊異，酌酒慶生時。要是祖宗流慶，方有此身此日，盍亦反其思。何以上雅壽，敢用此為規。況君家，本學業，致輕肥。牙籤玉軸，全勝阡陌佔東西。好把胸中一點，照破堂中萬卷，五福自來宜。謹勿效雌伏，指日要雄飛。
水調歌頭
作者：無名氏
朝代：宋

關中有蕭相，江左見夷吾。中興帝賚良弼，休運應乾符。百五期過一日，十萬聲號半夜，南極燦晴虛。崧嶽生申甫，河洛出圖書。領坡仙，陪橐從，鎮潛都。九重作夜有夢，問到北巖無。須信建溪桃李，難駐商川舟楫，歸去伴都俞。歲伴南山壽，日拱北辰居。
水調歌頭
作者：無名氏
朝代：宋

阿誰煎鳳髓，續此玉琴絃。依然音調清婉，律呂互相宣。天使彭城姝麗，來配魯邦才子，永作地行仙。況有盈門禮，百兩擁駢闐。更臨鸞，看舉案，兩無偏。從此歡諧千歲，月下與花前。剩長芝蘭玉樹，俱作蟾宮佳客，聲譽振螺川。仍看明年去，平步上青天。
水調歌頭
作者：無名氏
朝代：宋

雲作伴，月為鄰。
水調歌頭
作者：無名氏
朝代：宋

雲海漾空闊，風露凜高寒。仙翁鶴駕羽節，縹緲下天端。指點虛無徵路，時見雙鳧飛舞，揮斥隘塵寰。吹笛向何處，海上有三山。綵衣新，魚服麗，映朱顏。蟠桃未熟，千歲容與旦人間。早晚金泥封詔，歸侍紫皇香案，踵武列仙班。玉骨自不老，未用九還丹。
水龍吟
作者：無名氏
朝代：宋

□□含嬌眼。
水龍吟慢·水龍吟
作者：無名氏
朝代：宋

玉皇金闕長春，民仰高天欣載。年年一度定佳期，風情多感慨。綺羅競交會。爭折花枝兩相對。舞袖翩翩歌聲妙，掩粉面、斜窺翠黛。錦額門開彩架，球兒裳、先秀神仙隊。融香拂席霓裳動，鏗鏘環珮。寶座巍巍五雲密，歡呼爭拜退。管絃眾作欲歸去，願吾皇、萬年恩愛。
永裕陵歌
作者：無名氏
朝代：宋

升龍德，當位富春秋。受天球。膺駿命，玉帛走諸候。寶閣珠樓臨上苑，百卉弄春柔。隱約瀛洲。旦旦想宸遊。那知羽駕忽難留。八馬入丹邱。哀仗出神州。笳聲凝咽，旌旗去悠悠。碧山頭。真人地，龜洛奧，鳳台幽。繞伊流。嵩峰岡勢結蛟虯。皇堂一閉威顏杳，寒霧帶天愁。守陵嬪御，想像奉龍輈。牙盤赭案肅神休。何日覿雲裘。紅淚滴衣褠。那堪風點綴、柏城秋。
永遇樂
作者：無名氏
朝代：宋

有限光陰。
永青溪石壁
作者：無名氏
朝代：宋

青溪宜晚日，曲處千丈晦。
天開蒼石屏，影落西村外。
虛無元氣立，明滅河漢對。
人行崢嶸下，鳥急浩蕩內。
向來千萬峰，瑣細等蓬塊。
老夫倚杖久，三嘆造物大。
惜哉太史公，意短遺此快。
更欲訪野人，窮探視其背。
江城梅花引
作者：無名氏
朝代：宋

逋仙千載獨知心。別無人。淚痕深。長是自開自落自成陰。白石後來疏影句，饒綺麗，總輸他、清淺吟。傷情。傷情。角中聲。夜沉沉。更搗砧。欲雪未雪、天欲老，雲氣昏昏。夢繞西湖路漸不堪行。人已騎驢氈笠去，留恨也，仗梅花、說與君。
江神子·江城子
作者：無名氏
朝代：宋

一陽來複氣回新。對芳辰。慶生申。月滿惟遲、三日又三旬。入仕致身知是早，年弱冠，正青春。文章筆下掃千軍。擢銓衡。襲簪纓。榮捧宸恩，來鎮此邦民。行歷華途須煊赫，添壽酒，祝椿齡。
江神子·江城子
作者：無名氏
朝代：宋

今朝鴛帳酒醒初。……還憂酒，解酲無。
油污衣
作者：無名氏
朝代：宋

一點清油污白衣，斑斑駮駮使人疑。
縱饒洗遍千江水，爭似當初不污時。
洞仙歌
作者：無名氏
朝代：宋

今夜誰添一種愁。
洞仙歌
作者：無名氏
朝代：宋

惟有鶯鶯燕燕。
洞仙歌
作者：無名氏
朝代：宋

摧殘萬物，不忍臨軒檻。待得春來是早晚。向紛紛、雪裡開，一枝見。清香滿。漏洩東君先綻。暗香浮動、疏影橫斜，只這些兒意不淺。怎禁他，澹澹地、勻粉彈紅，爭些兒、羞殺桃腮杏臉。為傳語、東風共垂楊，奈辛苦，千絲萬絲撩亂。
洞仙歌
作者：無名氏
朝代：宋

斷雲疏雨，冷落空山道。匹馬駸駸又重到。望孤村，兩三間、茅屋疏籬，溪水畔、一簇蘆花晚照。尋思行樂地，事去無痕，回首湘波與天杳。嘆人生幾度，能醉金釵，青鏡裡、贏得朱顏未老。又枝頭、一點破黃昏，問客路春風，為誰開早。
洞仙歌
作者：無名氏
朝代：宋

桂風高處，漸近中秋節。屈指推來先六日。對芳辰、符吉夢，知降神、崧極應誕，主作人間英傑。文章逾晁董，學擅卿雲，高揭聲猷縉紳列。上瀛洲冊府，師表宗藩，推第一、即黃扉召入。佐君王、經邦整頓乾坤，願壽等廣成，更延千百。
洞仙歌
作者：無名氏
朝代：宋

梳風洗雨，蘭蕙摧殘後。玉蕊檀芳做霜曉。板橋平，溪岸小。月下歸來、乘露冷，贏得清香滿抱。一枝春在手，細嗅重看，風味人間自然少。擬欲問東君，妙語難尋，搜尋盡、池塘春草。想不是、詩人賞幽姿，縱竹外橫斜，是誰知道。
洞仙歌
作者：無名氏
朝代：宋

溶溶洩洩，似飄揚愁緒。不是因風等閒度。道無心用甚，卻又情多，行未駐，還作高陽暮雨。襄王情尚淺，會少離多，空自朝朝又暮暮。腸斷曉光中，一縷歸時，銷散後、不知何處。試密鎖、瓊樓洞房深，與遮斷江皋，楚臺歸路。
洞仙歌
作者：無名氏
朝代：宋

潭潭仙隱，婺宿光聯地。喜見門闌藹佳氣。對芳辰，誚一似、王母會瑤池，又卻是、夫人誕生明世。普陀見真相，淑德溫柔，更比嫦娥又何異。小春吉月，日數推來，成七四好景，杯觴須記。況榮貴，見青紫滿門，爭戲舞萊衣，祝千秋歲。
洞仙歌
作者：無名氏
朝代：宋

獨擁香衾一半。
洞仙歌
作者：無名氏
朝代：宋

窗外蛩吟雨聲細。
洞仙歌
作者：無名氏
朝代：宋

蓬萊宮殿。去人間三萬。玉體仙娥有誰見。被月朋雪友，邀下瓊樓，溪橋畔。相對寒光淺淺。一般天上格，獨帶真香，冰麝猶嫌未清遠。似太真望幸，一餉銷凝，愁未慣。消瘦難禁素練。又只恐、東風破寒來，伴神女同歸，閬峰仙苑。
洞仙歌
作者：無名氏
朝代：宋

銀缸挑盡，紗窗未曉，獨擁寒衾一半。
洞仙歌·六尺湘漪簟冷
作者：無名氏
朝代：宋
体裁：词

六尺湘漪簟冷。
洞庭春色·沁園春
作者：無名氏
朝代：宋

絳萼欺寒，暗傳春信，一枝乍芳。向籬邊竹外，前村雪裡，青梢猶瘦，疏影溪傍。惹露和煙凝酥豔，似瀟灑玉人初試妝。江南路，有多情佇立，回盡柔腸。倚樓最難忘處，正皓月、千里流光。縱廣平心勁，難思麗句，少陵詩興，猶愛清香。休怪東君先留意，問他日和羹誰又強。還輕許，笑凌空檜影，松蔭交相。
浣溪沙
作者：無名氏
朝代：宋

一副綸竿一隻船。蓑衣竹笠是生緣。五湖來往不知年。青嶂更無榮辱到，白頭終沒利名牽。蘆花深處伴鷗眠。
浣溪沙
作者：無名氏
朝代：宋

倦客東歸得自由。西風江上泛扁舟。夜寒霜月素光流。想得故人千里外，醉吟應上謝家樓。不多天氣近中秋。
浣溪沙
作者：無名氏
朝代：宋

北固江頭浪拍空。歸帆一夜趁秋風。月明初上荻花叢。漸入三吳煙景好，此身將過浙江東。夢魂先在鑑湖中。
浣溪沙
作者：無名氏
朝代：宋

十月開花是子真。小春分付與精神。折來含露曉妝新。暖意便從窗下見，粉容何待鑑中勻。宛然長似玉華清。
浣溪沙
作者：無名氏
朝代：宋

夢入瑤臺千步芳。萬妃相向玉為裝。同心鞶帶翠羅長。濃豔只宜供枕蓆，醉魂長是傍壺觴。紺紗囊薄為誰香。
浣溪沙
作者：無名氏
朝代：宋

春院無人花自香。飛來蜂蝶意何狂。玉鉤簾卷日偏長。笑又不成愁未是，曲屏閒倚繡鴛鴦。歸時應供□□妝。
浣溪沙
作者：無名氏
朝代：宋

梅粉初嬌擬嫩腮。一枝春信臘前開。玉英珠顆傍妝臺。明月泛將疏影去，暗香疑是那人來。消魂獨自立空階。
浣溪沙
作者：無名氏
朝代：宋

梅與為名蠟與容。寒枝偏綴小金鐘。插時只恐鬢邊熔。疑是佳人薰麝月，起來風味入懷濃。暗香依舊月朦朧。
浣溪沙
作者：無名氏
朝代：宋

梅與稱名蠟與黃。枝無嫋娜色無光。掩檀欺麝冠群芳。結處定緣蜂力就，開時微帶蜜脾香。風標不減壽陽妝。
浣溪沙
作者：無名氏
朝代：宋

水淨煙閒不染塵。小山斜臥幾枝春。夜寒香惹一溪雲。粉淡朱輕妝未了，十分孤迥好精神。為伊清瘦卻愁人。
浣溪沙
作者：無名氏
朝代：宋

水漲魚天拍柳橋。雲鳩拖雨過江皋。一番春信入東郊。閒碾鳳團消短夢，靜看燕子壘新巢。又移日影上花梢。
浣溪沙
作者：無名氏
朝代：宋

水閣池亭自有涼。
浣溪沙
作者：無名氏
朝代：宋

白玉樓中白雪歌。更將白紵襯春羅。軟紅香裡最麼麼。桃葉桃根隨處有，江南江北見來多。風前月底奈愁何。
浣溪沙
作者：無名氏
朝代：宋

碎剪香羅浥淚痕。鷓鴣聲斷不堪聞。馬嘶人去近黃昏。整整斜斜揚柳陌，疏疏密密杏花村。一番風月更銷魂。
浣溪沙
作者：無名氏
朝代：宋

翦碎紅娘舞舊衣。漢宮妝粉滿瓊枝。東風來晚未曾知。顏色不同香小異，瑤臺春近宴回時。寶燈相引素娥歸。
浣溪沙
作者：無名氏
朝代：宋

苒苒飛雲橫畫闌。黃昏煙雨滿江干。小梅香淺不禁寒。樓上風輕簾不卷，酒紅銷盡晝妝殘。玉人斜拈一枝看。
浣溪沙
作者：無名氏
朝代：宋

誰識飛竿巧藝全。兒童群戲豔陽天。十分險處卻安然。海燕舞空縈弱絮，嶺猿連臂下層顛。算來真個肉飛仙。
浣溪沙
作者：無名氏
朝代：宋

遍地輕陰綠滿枝。乍晴初試袷羅衣。東風院落日長時。鸂鶒池邊飛燕子，海棠花裡鬧蜂兒。一春心事只春知。
浣溪沙
作者：無名氏
朝代：宋

酒拍胭脂顆顆新。丹砂然火棄精神。暑天秋杪錦生春。香味已驚櫻實淡，絳皮還笑荔枝皴。美人偏喜破朱唇。
浣溪沙
作者：無名氏
朝代：宋

釣罷高歌酒一杯。醉醒曾笑楚臣來。夕陽維纜碧江隈。蓑笠每因山雨戴，船窗多為水花開。安居流景任相催。
浣溪沙
作者：無名氏
朝代：宋

雨氣兼香泛芰荷。回舟冒雨懶披蓑。夜闌風靜水無波。白酒追歡常恨少，青山入望豈嫌多。人間榮辱盡從他。
浣溪沙
作者：無名氏
朝代：宋

雲鎖柴門半掩關。垂綸猶自在前灣。獨乘孤棹夜方還。任使有榮居紫禁，爭如無事隱青山。浮名浮利總輸閒。
浪淘沙
作者：無名氏
朝代：宋

春色入橫塘。變盡淒涼。青梢弄粉雪溪傍。疑是化工偏著意，欲試新妝。玉蓓鎖春藏。占斷寒芳。他時鼎鼐不須忙。洩漏清香方有思，別是春光。
浪淘沙
作者：無名氏
朝代：宋

村左小溪傍。粉黛宜芳。寒添瀟灑冷添霜。清瘦幾枝堪入畫，竹映苔牆。疏影浸橫塘。月暗浮香。當時曾伴壽陽妝。不似東君先倚欄，洩漏春光。
浪淘沙
作者：無名氏
朝代：宋

水飯惡冤家。些小姜瓜。尊前正欲飲流霞。卻被伊來剛打住，好悶人那。不免著匙爬。一似吞沙。主人若也要人誇。莫惜更攙三五盞，錦上添花。
浪淘沙
作者：無名氏
朝代：宋

簾外五更風。吹夢無蹤。畫樓重上與誰同。記得玉釵斜撥火，寶篆成空。回首紫金峰。雨潤煙濃。一江春浪醉醒中。留得羅襟前日淚，彈與徵鴻。
浪淘沙
作者：無名氏
朝代：宋

雪裡暗香濃。乍吐瓊英。橫斜疏影月明中。學傅胭脂桃與杏，虛廢春工。素豔有誰同。不併妖紅。應如褒姒笑時容。絕勝梨花春帶雨，旖旎春風。
浪淘沙令
作者：無名氏
朝代：宋

今日□筵中。酒侶相逢。大家滿滿泛金鍾。自起自斟還自飲，一笑春風。傳與主人翁。權且饒儂。儂今沈醉眼朦朧。此酒可憐無伴飲，付與諸公。
海棠春
作者：無名氏
朝代：宋

曉鶯窗外春啼曉。睡未足、把人驚覺。翠被曉寒輕，寶篆沈煙嫋。宿酲未解，雙娥報道。別院笙歌宴早。試問海棠花，昨夜開多少。
涵碧堂
作者：無名氏
朝代：宋

方塘納霽景，一碧共晴寒。
龜魚橋不隔，霞鶩鎮相看。
其誰領勝解，結束小闌干。
微波坐來息，人意亦平寬。
添字浣溪沙·山花子
作者：無名氏
朝代：宋

取次勻妝粉有痕。參差玉軟淡精神。姑射重綃風捲亂，喜相迎。蝶戲飛層雙翅重，清中富貴最多情。全似壽陽當日事，點殘英。
添字浣溪沙·山花子
作者：無名氏
朝代：宋

蜜室蜂房別有香。臘前偏會洩春光。凝佇清容何所似，笑姚黃。蠟注金鍾誠得意，風飄氣味壓群芳。不似壽陽誇粉面，道家妝。
添字浣溪沙·山花子
作者：無名氏
朝代：宋

誰染深紅酥綴來。意濃含笑美顏開。誤認浣溪人飲罷，上香腮。辨杏疑桃稱好句，名園色異佔多才。折得一枝斜插鬢，墜金釵。
添字浣溪沙·山花子
作者：無名氏
朝代：宋

雪態冰姿好似伊。料應嘗笑水仙遲。驛使初傳芳信早，賞佳期。暗想花神多巧妙，黏酥綴玉壓纖枝。粉面臨鸞宜月殿，整妝時。
清平令破子·清平樂
作者：無名氏
朝代：宋

滿庭羅綺流粲。清朝畫樓開宴。似初發芙蓉正爛熳。金尊莫惜頻勸。近看柳腰似折。更看舞迴流雪。是歡樂、宴遊時節。且莫催、歡歌聲闋。
減字木蘭花
作者：無名氏
朝代：宋

一丘一壑。野鶴孤雲隨處樂。篆帶紗巾。且與筠莊作主人。高山流水。指下風生千古意。壽慶年年。長在新秋六日前。
減字木蘭花
作者：無名氏
朝代：宋

向來梅發。雪袂仙裳回絳闕。今又梅開。已領熊罷好夢來。試將梅比。才著陽和爭結子。梅子生成。早晚須調鼎鼐羹。
減字木蘭花
作者：無名氏
朝代：宋

喜逢生日。僂指今年方六十。次第回春。甲子從頭又一新。敬馳一曲。付與歌兒勤為祝。滿勸金鍾。試問蟠桃幾度紅。
減字木蘭花
作者：無名氏
朝代：宋

嗇薇葉暗。滿架濃陰風不亂。午酒才醒。歷歷黃鸝枕上聽。此情難遣。不比紅蕉心易展。要識離愁。只似楊花不自由。
減字木蘭花
作者：無名氏
朝代：宋

園林衰槁。一品梅花開太早。紫蕊檀心。獨佔中央色似金。幽香清遠。對景開尊同賞玩。雅稱仙姿。莫是多情染相思。
減字木蘭花
作者：無名氏
朝代：宋

家門希差。養得一枚依樣畫。百事無能。只去籬邊纏倒藤。幾回水上。軋捺不翻真個強。無處容他。只好炎天曬作巴。
減字木蘭花
作者：無名氏
朝代：宋

山城驛近。又報寒梅傳驛信。遠水孤村。月下何人與斷魂。幽芳在手。花木無情那得瘦。似此天真。好贈東陽姓沈人。
減字木蘭花
作者：無名氏
朝代：宋

庭梅初綻。風遞幽香清更遠。別有孤根。不待陽和一點恩。雪中風韻。皓質冰姿真瑩靜。月下精神。來到窗前疑是君。
減字木蘭花
作者：無名氏
朝代：宋

慈闈生日。恰則今年當八十。玉宇澄清。五夜分明見壽星。恩深鞠育。長願一身全五福。滿勸椒觴。歲歲今朝拜阿孃。
減字木蘭花
作者：無名氏
朝代：宋

春融酒困。一寸橫波千里恨。著處芳菲。蝶與鶯情醉自迷。敧雲妥翠。冷落金屏山十二。低抱琵琶。月向黃昏日又斜。
減字木蘭花
作者：無名氏
朝代：宋

東君有待。留得一枝香雪在。晚日融融。只恐輕酥暖漸熔。歌催管送。芳酒一尊誰與共。寂寞牆東。瀟灑黃昏滿院風。
減字木蘭花
作者：無名氏
朝代：宋

疏梅風韻。不許遊蜂飛蝶近。要識芳容。除向瑤臺月下逢。尊前一見。換盡平生桃李眼。卻笑襄王。楚夢無蹤空斷腸。
減字木蘭花
作者：無名氏
朝代：宋

祥呈香褓。嘗記翁生當己卯。福祿俱添。綠鬢紅顏七十三。芝蘭滿砌。爭著綵衣堂下戲。祝壽無涯。王母襟期醉九霞。
減字木蘭花
作者：無名氏
朝代：宋

舞臺歌院。雨後西風寒翦翦。翠掩屏風。花與殘霞一樣紅。宮裀隱繡。香軟巧隨蓮步縐。不怕露寒。日日拼教醉畫欄。
減字木蘭花
作者：無名氏
朝代：宋

阿兄生日。屈指今年年五十。豆雨初晴。昨夜分明見壽星。槐黃已迫。願言共展沖天翼。桂子飄香。看取吾家棣萼芳。
減字木蘭花
作者：無名氏
朝代：宋

香肌清瘦。淚溼輕紅疏雨後。笑靨微開。宿雨微醺越女腮。多情無奈。玉管休吹簾影外。薄晚池臺。惆悵繁華夢裡來。
減字木蘭花
作者：無名氏
朝代：宋

鵝黃初吐。無數蜂兒飛不去。別有香風。不與南枝鬥淺紅。憑誰折取。擬把玉人分付與。碧玉搔頭。淡淡霓裳人倚樓。
滴滴金
作者：無名氏
朝代：宋

當初親下求言詔。引得都來胡道。人人招是駱寶王，並洛陽年少。自訟監宮並岳廟。都一時閒了。誤人多是誤人多，誤了人多少。
滿庭芳
作者：無名氏
朝代：宋

五斗相逢，千鍾一飲，古今樂事無過。香生銀甕，浮蟻浴春波。瀲灩光凝盞面，輕風皺、淺碧宮羅。乘歡處，傾罍痛飲，珠貫引清歌。云何。君不飲，良辰美景，聚少離多。忍怎放春風，容易蹉跎。但願一樽常共，花陰下、急景如梭。須乘醉，雕鞍歸去，爭看醉顏酡。
滿庭芳
作者：無名氏
朝代：宋

仙呂已生，真才方產，較遲五日差強。誰知天意，孕秀待儲祥。秋水精神玉骨，向妙齡、富妙文章。高軒過，儒林獨步，騰踏趁飛黃。玉堂。金馬客，蓬萊事業，花掖圭璋。更詞科卓冠，時號無雙。大展經綸有日，須恬退、待趣曹裝。稱觴處，西山風月，南極老人昌。
滿庭芳
作者：無名氏
朝代：宋

似篾身材，纖腰一捻，新來消瘦如削。
滿庭芳
作者：無名氏
朝代：宋
体裁：词

光景如梭。
滿庭芳
作者：無名氏
朝代：宋

光芒。長萬丈，司空見慣，應謂尋常。……仍傳□、儋崖父老，只候蔡元長。
滿庭芳
作者：無名氏
朝代：宋

共慶清朝，四時歡會，賀筵開會集佳賓。風流鼓板，法曲獻仙音。鼓笛令、無雙多麗，十拍板、音韻宣清。文序子，雙聲疊韻，有若瑞龍吟。當筵，聞品令，聲聲慢處，丹鳳微鳴。聽清風八韻，打拍底、更好精神。安公子、傾杯未飲，好女兒、齊隔簾聽。真無比、最高樓上，一曲稱人心。
滿庭芳
作者：無名氏
朝代：宋

北斗將移，西風已半，蓂餘一葉階前。左弧呈瑞，非霧亦非煙。見說長庚入夢，當年此際產英賢。誰知得，平生高尚，五福自然全。肯堂，誇盛事，一新輪奐，適際榮遷。有重重喜慶，賀客駢闐。從此燕居笑語，稱觴處，好展華筵。頻祝願，室家相慶，富壽百千年。
滿庭芳
作者：無名氏
朝代：宋

北斗璇魁，南閩元帥，西清真地行仙。東林白社，依約認前緣。霞洞天台萬疊，記當時、秀減山川。三生夢，巖公寶刻，雲鎖石橋邊。時度御爐吹霧，宮燭傳煙。望圖中家慶，朱紫蟬聯。入見轅門佳節，到新春、長是開筵。明年看，五雲深處，黃髮映貂蟬。
滿庭芳
作者：無名氏
朝代：宋

十二香皮，裁成圓錦，莫非年少堪收。綠楊深處，恣意樂追遊。低拂花梢慢下，侵雲漢、月滿當秋。堪觀處，偷頭十字拐，舞袖拂銀鉤。肩尖，並拐搭，五陵公子，恣意忘憂。幾回沈醉，低築傍高樓。雖不遇文章高貴，分左右、曾對王候。君知否，閒中第一，占斷是風流。
滿庭芳
作者：無名氏
朝代：宋

千里旌麾，萬家燈火，曉來氣靄佳瑞。寶猊煙裡，龜甲錦屏張。盡道蓬萊仙瑞世，九霄外、鳴玉飛香。陰功著，恩疏三品，金誥久彌芳。華堂。絲管□，金樽齊捧，百拜稱觴。看繞庭蘭玉，濟濟成行。佔盡人間五福，壺中景、日月偏長。春難老，芳瞳發秀，千歲壽寧康。
滿庭芳
作者：無名氏
朝代：宋

喜鎮龍藩，厭調金鼎，薄言衣錦為榮。天生申甫，欣對此良辰。自是神清氣爽，風姿瀟灑卻炎蒸。稱觴日，雙葉翠蓂，猶未展堯庭。帲幪知有賴，國家柱石，須待扶傾。暫留公燕逸，撫及甌閩。君念舊人共政，即環召、再秉鈞衡。平章了，佑王萬歲，齊壽永康寧。
滿庭芳
作者：無名氏
朝代：宋

威策冰河，兵嚴玉帳，濟時人在壺天。妙齡談笑，圖畫上凌煙。但見勳書鼎鼐，誰知道、名列高仙。風雲會，鉤陳羽衛，綠鬢映貂蟬。綿綿。流慶遠，芝蘭秀髮，折桂爭先。佔盛一門，文武更雙全。已餌瓊英絳雪，靈龜壽、何止千年。年年看，笙歌叢裡，金盞側垂蓮。
滿庭芳
作者：無名氏
朝代：宋

彭郡宗盟，屏山德裔，儒科聞望流傳。不貪世祿，雁塔佔先登。錦繡文章瑞彩，若披雲、快睹青天。稱觴日，蓂留四葉，葵菽正宜烹。星樞，方上應，推君甲子，好問絳人年。更遐齡多祝，五福兼全。此去沙堤步穩，調金鼎、袞繡貂蟬。人皆仰，一門相業，清白子孫賢。
滿庭芳
作者：無名氏
朝代：宋

律轉蕤賓，星流大火，堯階蓂莢初開。當年此日，降下謫仙才。見說鸞池薦瑞，蚌珠又、復產淵崖。真堪羨，龍生龍子，雙慶甚奇哉。寄言，湯餅客，好稱觴索，玉果傾杯。無新亦無舊，事事俱諧。他日同筵為壽，彩戲處、酬酢樽罍。瞻南極，靈椿丹桂，相繼踐公臺。
滿庭芳
作者：無名氏
朝代：宋

昴宿儲祥，奎星薦瑞，元來天產英姿。都緣鼻祖，織女與支機。自是流芳垂慶，仙風道骨果清奇。稱觴旦，任從伏暑，三莢看蓂飛。文章，誰與敵，欲成大器，殊未為遲。況年方強仕，政入官時。暫領廣文庠序，即超身入鳳凰池。同經濟，雲龍風虎，千載慶休期。
滿庭芳
作者：無名氏
朝代：宋

月屬重三，蓂開二六，於門車馬駢闐。彩麟高設，金鴨噴祥煙。試問誰來瑞世，人都道、蓬島神仙。非凡子，年才志學，勳業已精專。坐聯。湯餅客，傾銀注玉，盛展華筵。羨巍冠初冠，氣宇飄然。底用遐齡頻祝，但願雙親未老，富貴雙全。功名事，吾家舊物，早共復青氈。
滿庭芳
作者：無名氏
朝代：宋

柳眠花心，此夜歡會。
滿庭芳
作者：無名氏
朝代：宋

桐葉霜乾，蘆花風軟，晚來一色清秋。碧天無際，良夜月明樓。瑞應長庚入夢，鍾奇秀、特座賢侯。堪誇處，雄姿英發，連箭射雙鵰。回頭。思往事，皂囊三進，豪氣衝牛。記前回鳳詔，空下南州。冷笑浮雲墜甑，鱸魚美、歸老扁舟。祝君壽，青山不盡，綠水自悠悠。
滿庭芳
作者：無名氏
朝代：宋

梅子成陰，海棠初謝，小園才過清明。百花掃地，紅紫踐為塵。別有煙紅露綠，嫣然笑、管領東君。還知否，天香國色，獨步殿餘春。輕盈。多型度，洛陽圖畫，韓令經營。想謫仙風韻，灑面詞成。一捻深紅尚透，誰通道、花亦通靈。君休待、花歸閬苑，莫惜醉山傾。
滿庭芳
作者：無名氏
朝代：宋

梅拆數枝，蓂舒四莢，二陽始覺來臨。五雲呈瑞，渤海復生申。通道當年慶誕，人推天上石麒麟。果然是，名馳雁塔，弱冠綠袍新。鸞棲，雖小試，仕途發軔，現宰官身。信倚需一札，飛下天庭。自是調羹大手，環召也、快展經綸。稱觴處，彩堂具慶，芳桂對萱椿。
滿庭芳
作者：無名氏
朝代：宋

梅雨初晴，時當夏五，一輪桂魄方圓。平山毓秀，間世產英賢。那更椿庭戲彩，祗觴處、簇擁神仙。荷囊紫，朱幡輝映，新渥又蘭孫。山陰，方借逕，結知當路，薦剡爭先。況湖襄輸轉，賞秩新頒。更喜兩飛漕鶚，魁蘭省、首聽臚傳。丹墀上，屏分雲母，魯後與周前。
滿庭芳
作者：無名氏
朝代：宋

標格清高，性姿雅淡，群芳獨步惟梅。當年秀氣，付作此奇材。不逐東風桃李俗，冰霜裡、彈壓春回。還應是，崧神降瑞，屈指一陽來。文章，推大手，關征小試，暫費籌財。我殷勤為壽，起舞持杯。鵬翮摶風再整，南枝報、管佔新魁。從今看，和羹大用，指日主三臺。
滿庭芳
作者：無名氏
朝代：宋

獸爐煙斷，殘燭照庭幃。
滿庭芳
作者：無名氏
朝代：宋

瑞靄非煙，小春良月，翠開五葉階蓂。補陀現相，今日慶生辰。江夏芳流秀國，芝蘭茂、世襲簪纓。天恩厚，金花屢錫，偕老共卿卿。畫堂，歌舞處，香浮寶鴨，壽酒頻斟。願朱顏綠鬢，常似青春。待得蟠桃三熟，與群仙、會宴西清。臺星照，婺星箕耀，南極鎮長明。
滿庭芳
作者：無名氏
朝代：宋

碧落橫秋，浮雲崩浪，夜涼先到梧桐。荷花十丈，人在赤城中。鳳髻尚梳霧溼，眉峰翠、的爍雙瞳。多應是，金丹一粒，點就蕊仙宮。相逢。蓬島客，酒翻銀海，一飲如虹。弄橫玉招月，吹上層空。青鸞傳書滿座，蟠桃樹、已結輕紅。拚沉醉，人間拍手，一笑有東風。
滿庭芳
作者：無名氏
朝代：宋

良月霜晴，小春寒淺，瑞蓂九葉朝飛。嶺梅香度，初發向南枝。此際高門襲慶，真賢降、金璧爭輝。傳瀛海，向歆父子，相望姓名垂。廣寒，仙籍在，筆驅造化，文照虹霓。暫徘徊蓮幕，名譽英馳。行簉夔龍步武，蓬山靜，玉宇春熙。當清夜，神交太乙，相對照青藜。
滿庭芳
作者：無名氏
朝代：宋

花外風傳漏永，鴦鴛暖、金鴨香濃。
滿庭芳
作者：無名氏
朝代：宋

若論風流，無過圓社，拐膁蹬躡搭齊全。門庭富貴，曾到御簾前。灌口二郎為首，趙皇上、下腳流傳。人都道、齊雲一社，三錦獨爭先。花前。並月下，全身繡帶，偷側雙肩。更高而不遠，一搭打鞦韆。球落處、圓光膁拐，雙佩劍、側躡相連。高人處，翻身佶料，天下總呼圓。
滿庭芳
作者：無名氏
朝代：宋

西掖南宮，黃扉青瑣，年來有分終須。從容曳履，衣錦賦歸歟。暫樂終南佳處，供笑傲、松菊庭除。行看取，一封詔下，裝趣入潭居。稱觴，逢穀旦，千秋節過，三葉蓂舒。且冷眼嗤笑，籠鳥池魚。識破林泉朝市，經行處、等是蘧廬。知誰似，一杯壽酒，一卷養生書。
滿庭芳
作者：無名氏
朝代：宋

詩禮傳家，不名則利，誰能袖手安常。惟君寬厚，無較短論長。且自深居簡出，清閒處、管甚炎涼。年未老，方逾強仕，家富更平康。秋聲，風欲作，蓂留一莢，伏暑將藏。大賢初度日，對此稱觴。嘆鳳幃雖冷落，喜御蘭、得寵專房。見說寧馨少長，螟雛箕、學更高強。得閒趣，山中宰相，何必事侯王。
滿庭芳
作者：無名氏
朝代：宋

金貼鼓腰，繡妝簷額，吾宗自昔豪奢。椒馨蘭馥，煙霧靄橫斜。吹管聒天今夜，香風度、羅綺光華。看雙美，郎君俊秀，玉女更宜家。繁華。歌宴處，金盤撒果，銀燭燒花。任芙蓉帳掩，翡翠屏遮。更看名傳桂籍，蓬瀛近、隱泛仙槎。歸來去，雙親綠鬢，相對飲流霞。
滿庭芳
作者：無名氏
朝代：宋

陽復今朝，月圓明日，渭溪改觀風光。今枝孕秀，餘慶衍天潢。誕降真英間世，群仙賀、喜萃華堂。那勘見，靈椿未老，丹桂兩芬芳。燭搖，香霧擁，翠蛾歌舞，齊上椒觴。且殷勤仰祝，華算等天長。況蘊智謀韜略，維城志、屏翰君王。待收取、平戎功業，軍國賴平章。
滿庭芳
作者：無名氏
朝代：宋

露白風清，菊黃萸紫，重陽五日先期。煌煌郎宿，南極兩交輝。天上飛鳧仙伯，當初度、開宴瑤池。民謠裡，勸分音德，百姓飽無飢。畫簾，香篆永，城山堂上，紅袖蛾眉。任滿斟高唱，祝壽新詞。況是辟書到也，乘別駕、直上橫蜚。青氈在，看看復見，孝肅舊家時。
滿庭芳
作者：無名氏
朝代：宋

青幄高張，瓊枝巧綴，萬顆香染紅殷。絳羅衣潤，疑是火然山。白玉釵頭試篸，黃金帶、奇巧工鑽。題評處，仙家異種，分付在人間。年年。輸帝裡，歡呼內監，妝點金盤。況曾得真妃，笑臉頻看。炎嶺當時奏曲，風流命、樂府名傳。憑誰道、移歸禁苑，長使近天顏。
滿庭芳
作者：無名氏
朝代：宋

風剪梧桐。
滿庭芳
作者：無名氏
朝代：宋

飛花剪、六出工夫。
滿庭芳
作者：無名氏
朝代：宋

鳳閣祥煙，龍城佳氣，明禋恭謝時豐。綺羅爭看，簾幕卷南風。十里仙儀寶仗，暖紅翠、玉碾玲瓏。鑾回也，簫韶緩奏，聲在五雲中。千官，迎萬乘，絲綸疊疊，錦繡重重。聽鳴矟輦路，宴罷鰲宮。瞻仰天顏有喜，君恩霈、寰宇雍容。生平願，洪基鞏固，聖壽永無窮。
滿庭芳
作者：無名氏
朝代：宋

黃菊正飄香。
滿朝歡令
作者：無名氏
朝代：宋

未央宮闕丹霞住。十二玉樓揮錦繡。雲開雉扇卷珠簾，煙粉龍香添瑞獸。瑤觴一舉簫韶奏。環佩千官齊拜首。南山翠應北華高，共獻君王千萬歲。
滿江紅
作者：無名氏
朝代：宋

一片秋光，看天宇、修眉浮綠。都怪問、今朝爽氣，十分堪掬。梅嶽仙翁來瑞世，年年好景人間足。醉黃花、三日卻稱觴，鍾天祿。不用把，香為祝。身自有，長生籙。只寬平六考，幾多戩穀。袖手珍祠為足計，急流勇退寧隨俗。把莊椿、從此計春秋，無窮福。
滿江紅
作者：無名氏
朝代：宋

一葉知秋，正玉律、新砍夷則。遲三日、雙星齊會，又逢七夕。先送天孫來乞巧，姓氏已在長生籍。喜華堂、今日慶生辰，排筵席。歌金縷，斟瓊液。聽祝壽，環佳客。看壽星明燦，祥煙蔥鬱。剩種庭萱春不老，年年嘉會如今日。辨一詞、一歲一稱觴，期千百。
滿江紅
作者：無名氏
朝代：宋

不作三公，歸來釣、桐廬江側。劉文叔、眼青不改，故人頭白。風節儻能關社稷，雲臺何必圖顏色。使阿瞞、臨死尚稱臣，伊誰力。登釣石，初相識。魚竿老，羊裘窄。除江山風月，更誰消得。煙雨一川雙槳急，轉頭不忿青山隔。嘆鼻端、不省利名醒，京華客。
滿江紅
作者：無名氏
朝代：宋

今日明朝，三月旦、又將來了。欣嶽降、寶香薰夜，玉麟頒曉。一面久勞公鎮撫，三年活卻人多少。幸借留、重許鎮西河，新頒詔。人共樂，春光好。環翠袖，斟清醥。記題詩寶扇，屢陪天笑。無限金陵懷古意，春寒依舊誰能道。看白頭紅頰本天人，真難老。
滿江紅
作者：無名氏
朝代：宋

十莢堯蓂開翠羽，一番潘貌蒸紅頰。
滿江紅
作者：無名氏
朝代：宋

在昔嘗聞，老彭祖、壽齡八百。試屈指、我公今歲，才方八八。乙百更添三十六，算來總是公年月。對梅花、時候慶生朝，真歡悅。兒既勸，金蕉葉。孫又把，沉檀爇。喜兒孫滿目，芝蘭英發。笑問堂前王母看，而今幾度蟠桃結。道當時、親手共栽培，何須說。
滿江紅
作者：無名氏
朝代：宋

學富胸襟，才名擅、菊潭第一。都緣是、文星在命，光聯南極。已向九霄橫鶚薦，詞埸獨步花生筆。況而今、好事又相逢，趨朝急。增喜氣，眉黃色。須還做，龍頭客。且今朝滿泛，壽觴瓊液。自昔箕疇稱五福，惟公兼備真難得。看明朝、奪取錦標歸，頭方黑。
滿江紅
作者：無名氏
朝代：宋

安樂窩中，慶華髮、蒼顏七十。生處好、十分清瘦，仙風道骨。自古天教仁者壽，只今人飲賢人德。更一年、兩度臘嘉平，垂弧夕。華堂上，靈椿匹。蘭庭下，孫枝七。望芹翁次第，年超八秩。歡伯便同分玉髓，河兒不用閏瑤笈。記醉時、三萬六千場，從今日。
滿江紅
作者：無名氏
朝代：宋

才入新年，喜兩見、希奇盛事。正五旦、虹流電繞，星樞呈瑞。方慶千秋開寶運，又今六日生名世。河清生聖嶽生賢，風雲際。修月手，凌雲氣。吞澤量，飛泉思。況聲名已自，驚天動地。上壽不須兒女語，著鞭且展英雄志。北方焰焰看來年，魁名字。
滿江紅
作者：無名氏
朝代：宋

斗帳高眠，寒窗靜、瀟瀟雨意。南樓近、更移三鼓，漏傳一水。點點不離楊柳外，聲聲只在芭蕉裡。也不管、滴破故鄉心，愁人耳。無似有，遊絲細。聚復散，真珠碎。天應分付與，別離滋味。破我一床蝴蝶夢，輸他雙枕鴛鴦睡。向此際、別有好思量，人千里。
滿江紅
作者：無名氏
朝代：宋

春色三分，才過一、韶華方好。慶初度、萬家襦褲，滿城歡笑。楊柳弄黃風漸軟，海棠未放寒猶峭。況年豐、粒米不論錢，人皆飽。燒絳蠟，斟清醥。歌宛轉，紅圍繞。看風光蓬島，樂聲雲杪。白粲連檣先一路，璽書增秩新頒詔。看貂蟬、長在玉皇邊，應難老。
滿江紅
作者：無名氏
朝代：宋

瑞靄長安，京城裡、非煙非霧。須通道、嶽鍾神秀，再生商傅。節過重陽才一日，祥開蓬島群仙聚。見箕星、昴宿輝文昌，欣初度。五馬貴，榮朝著。人品異，多文富。況清廉如水，襦歌督府。佇想君正煩燮理，一封召入為霖雨。指莊椿、祝壽八千春，從今數。
滿江紅
作者：無名氏
朝代：宋

細讀箕疇，洛書字、六旬有五。試屈指、我公今歲，恰符其數。五福備全幾坎九，既言一壽還稱富。乃今知、好德與康寧，皆由天與。記當日，崧生甫。喜今夕，逢初度。看兒孫鼎盛，賀賓旁午。爐暖博山騰麝馥，杯擎琥珀斟香醑。問千秋千歲與誰同，西王母。
滿江紅
作者：無名氏
朝代：宋

綠鬢將軍，是人道、天生韓霍。最奇處、虎頭燕頷，龍韜豹略。臥護懶通天子詔，長驅愛把匈奴縛。我皇家、許樣大乾坤，身難著。試問我，青原約。君合再，青油幕。這兵書一卷，怎生閒卻。萬里城邊須飲馬，八公山上多鳴鶴。待歸來、依舊執金吾，凌煙閣。
滿江紅
作者：無名氏
朝代：宋

萬里無雲，天同色、祥光滿目。見婺星一點，輝聯箕宿。果是月宮仙子降，誕生樂國人如玉。六飛蓂、正屬九秋高，清霜肅。丹桂盛，藍袍綠。芝蘭秀，森如簇。慶簪纓幾代，家氈欣復。萱草長春殊未老，君恩加錫金花軸。款陪王母宴瑤池，蟠桃熟。
滿江紅
作者：無名氏
朝代：宋

萱草堂開，仙姿秀、金枝玉葉。親曾映、堯階三月，蓂舒六莢。榮侍早隨臺輔鼎，長生已鏤天潢牒。自當年、蘋藻儷勳門，能循法。掌中貴，雙珠握。慈訓篤，家傳學。信陶親珪母，要還相業。最好鰲頭攀盛事，只今鶴髮承殊渥。任年年、王母獻蟠桃，金書帖。
滿江紅
作者：無名氏
朝代：宋

蓓蕾江梅，正好是、小春時候。螺浦下、乾坤間氣，山川鍾秀。作起風流今幾代，誠齋心印親傳授。更脩名、大節與誰同，韓山斗。修月斧，擎天手。鴻斂翼，雲歸岫。有莊園陶徑，菊滋松茂。只恐東山真事業，更應西洛登耆舊。有年年、宣勤到鰲扉，黃封酒。
滿江紅
作者：無名氏
朝代：宋

誰知恩愛，變成怨恨。
滿江紅
作者：無名氏
朝代：宋

銀漏穿花，星河淺、窗朧曙色。燒蜜炬、錦幃春煦，瑞煙濛冪。堂上金釵行十二，庭前珠履三千客。捧流霞、瀲灩玉東西，歌聲溢。全五福，知無敵。來百祿，知無極。抱龍驤勳策，小勞公力。袖內光藏神武劍，他年待正天西北。顧賤夫、何可共功名，攀麟翼。
滿江紅
作者：無名氏
朝代：宋

雪共梅花，念動是、經年離拆。重會面、玉肌真態，一般標格。誰道無情應也妒，暗香埋沒教誰識。卻隨風、偷入傍妝臺，縈簾額。驚醉眼，朱成碧。隨冷暖，分青白。嘆朱弦凍折，高山音息。悵望關河無驛使，剡溪興盡成陳跡。見似枝而喜對楊花，須相憶。
滿江紅
作者：無名氏
朝代：宋

雪意垂垂，算天為、風流醞釀。便催得、蕊宮仙子，隊移仙仗。明月珠連湘浦合，清風佩過秦樓響。帶天香、鬱郁碾雲軿，通宵降。溫玉枕，銷金帳。花燭下，狨氈上。這英才美貌，一雙不枉。鸞鳳鏡明棲彩翼，鴛鴦被闊翻新浪。祝君莫學畫眉痴，如張敞。
滿江紅
作者：無名氏
朝代：宋

風露輕清，更十日、卻逢七夕。慶初度、槐陰初靜，藕花涼溼。太乙真人曾夜伴，青蓮居士何年謫。□雙鳧、遊戲宰花封，恩波溢。甘雨釀，豐年得。和氣滿，絃歌室。向燭花光裡，且斟醽醁。菊水清於天水淨，壽山高似東山峙。看詔歸天上侍虛皇，騎箕翼。
滿江紅
作者：無名氏
朝代：宋

魂夢斷，難尋覓。
漁家傲
作者：無名氏
朝代：宋

我有光珠無買價。光明常照芝田下。更沒之乎並者也。知音寡。世間誰是能行者。一萬精光渾守舍。四百四病都齊罷。透出火龍歸造化。回仙駕。更無一點塵隨馬。
漁家傲
作者：無名氏
朝代：宋

神是性兮氣是命。神不外馳氣自定。幸有崔公入藥鏡。如究竟。全真固蒂歸根靜。主客內明方外應。靈臺粲發天光瑩。兩個壺中一片景。急修省。莫待臨渴去掘井。
漁家傲
作者：無名氏
朝代：宋

精養靈根神守氣。天然子母何曾離。晝夜六時長在意。三田內。溫溫天地中和水。十二樓前白雪膩。九宮臺畔黃芽遂。日月山頭朝上帝。神光起。騰身直出煙霄外。
漁家傲
作者：無名氏
朝代：宋

至道不遙只在邇。毫釐差失如千里。道是難來元卻易。如相契。一超直入如來地。水火交時為既濟。三尸六賊都回避。只此長生仍久視。身口意。化成一點沖和氣。
漁家傲
作者：無名氏
朝代：宋

蕙死蘭枯籬菊槁。返魂香入江南早。竹外一枝斜更好。誰解道。只今惟有東坡老。去歲花前人醉倒。酒醒花落嫌人掃。人去不來春又到。愁滿抱。青山一帶連芳草。
漁家傲
作者：無名氏
朝代：宋

輕拍紅牙留客住。韓家石鼎聯新句。珍重龍團並鳳髓。君王與。春風吹破黃金縷。往事不須憑陸羽。且看盞面濃如乳。若是蓬萊鰲穩負。知何處。玉川一枕清風去。
漁家傲
作者：無名氏
朝代：宋

雪點江梅才可可。梅心暗弄纖纖朵。疑是月娥庭下過。仙翹嚲。雲衫密綴真珠顆。玉斝金甌連臂坐。芳辰莫把離魂挫。一曲繡筵嬌婀娜。情無那。陽關聲裡櫻桃破。
潭州四通館題梁
作者：無名氏
朝代：宋

蝸角名，蠅頭利。
老天術何巧，以此役斯世。
昨日一替死，今日一替生。
暗裏換人人不悟，門前每日見人行。
無題
作者：無名氏
朝代：宋

試將潜皖問雲遊，何似靈巖與虎丘。
應道淮南山水勝，清奇都在兩三州。
燕山亭
作者：無名氏
朝代：宋

風雨無情，紅藥吐時，下得懨懨摧挫。雲豔卷涼，旋汲銀屏，收拾二三千朵。長日留伊，要把酒、不教放過。無那。越放縱香心，越盤來大。特地點檢笙歌，先要吹個、六麼曲破。總是少年，負卻才名，佳客共伊圍坐。粉薄香濃，為笑多、不肯梳裹。知麼。須醉倒、今宵伴我。
燕歸梁
作者：無名氏
朝代：宋

月裡雲裝冷豔裁。獨秀在巖隈。雪中昨夜一枝開。探春色、歲前來。清香折得，多情寄與，人向隴頭回。憑君移取近瑤臺。伴桃李、日邊栽。
獻仙桃
作者：無名氏
朝代：宋

元宵嘉會賞春光。盛事當年憶上陽。堯顙喜瞻天北極，舜衣深拱殿中央。歡聲浩蕩連韶曲，和氣氤氳帶御香。壯觀大平何以報，蟠桃一朵獻千祥。
獻天壽慢·獻天壽
作者：無名氏
朝代：宋

日暖風和春更遲。是太平時。我從蓬島整容姿。來降賀丹墀。幸逢燈夕真佳會，喜近天威。神仙壽算遠無期。獻君壽、萬千斯。
玉交枝·憶秦娥
作者：無名氏
朝代：宋

膽樣瓶兒幾點春。翦來猶帶水雲痕。且移孤冷，相伴最深樽。每為惜花無曉夜，教人甚處不銷魂。為君惆悵，獨自倚黃昏。
玉交枝·憶秦娥
作者：無名氏
朝代：宋

蕙子蘭孫小樣兒。化工簇就寄南枝。笑他蘭蕙，雖韻帶輕肥。香靄紫檀和霧重，色攢黃蠟界金徽。有人瀟灑，插向鬢邊宜。
玉交枝·憶秦娥
作者：無名氏
朝代：宋

誰道花房採蜜脾。翦成黃蠟小花兒。惡嫌朱粉，不肯肖青枝。檀吐暗香蘭許韻，月移芳影雪生肌。不妨花蕊，羌笛儘教吹。
玉手爐花
作者：無名氏
朝代：宋

習習東風二月餘，此花宜近玉庭除。
美人雲鬢不宜插，獻與觀音作手爐。
玉抱肚
作者：無名氏
朝代：宋

園林草木，迤邐凋殘。
玉梅香慢
作者：無名氏
朝代：宋

寒色猶高，春力尚怯。微律先催梅拆。曉日輕烘，清風煩觸，凝散數枝殘雪。嫩英妒粉，嗟素豔、有蜂蝶。全似人人，向我依然，頓成離缺。裴回寸腸萬結。又因花、暗成凝咽。拈蕊憐香，不禁恨深難絕。若是芳心解語，應共把、此情細細說。淚滿闌干，無言強折。
玉樓人
作者：無名氏
朝代：宋

去年尋處曾持酒。還是向、南枝見後。宜霜宜雪精神，沒些兒、風味減舊。先春似與群芳鬥。暗度香、不待頻嗅。有人笑折歸來，玉纖長、盡露羅袖。
玉樓春
作者：無名氏
朝代：宋

天上雙星歡迤邐。報道一門雙喜。果慶雙弧矢，雙桂連芳，雙璧光華起。看取他時雙彩戲。雙墮號、機雲才子。更帶橫雙玉，魚佩雙金，作個無雙字。
玉樓春
作者：無名氏
朝代：宋

姑蘇臺上春光洩。菊老寒輕香未歇。人言太守是龔黃，天為吾君生稷契。明良慶會俱良月。萬歲千秋同瑞節。明朝仙領趣持鰲，十萬人家齊臥轍。
玉樓春
作者：無名氏
朝代：宋

戲彩堂高無溽暑。滿座風生聞笑語。慈闈今日慶生申，歌遏行雲香篆縷。萬事從今休掛慮。兒輩行當壯門戶。一杯祝壽比莊椿，願長與、兒孫作主。
玉樓春
作者：無名氏
朝代：宋

東風楊柳門前路。畢竟雕鞍留不住。柔情勝似嶺頭雲，別淚多如花上雨。青樓畫幕無重數。聽得樓邊車馬去。若將眉黛染情深，且到丹青難畫處。
玉樓春
作者：無名氏
朝代：宋

臘前先報東君信。清似龍涎香得潤。黃輕不肯整齊開，比著紅梅仍舊韻。纖枝瘦綠天生嫩。可惜輕寒摧挫損。劉郎只解誤桃花，悵恨今年春又盡。
玉樓春
作者：無名氏
朝代：宋

蕭蕭海上風長起。也有梅花開玉蕊。愛君風措瑩如冰，伴我情懷清似水。詩人縱復工難似。莫把閒花容易比。濃香吹盡不須愁，細雨微風催結子。
玉樓春
作者：無名氏
朝代：宋

迢遞前村深雪裡。望斷行雲香細細。笛中宮裡慕芳姿，怨曲啼妝長見淚。不會同心榮落易。冷豔翻隨分嶺水。有誰曾念隴頭人，遠寄江南春日意。
王子高六麼大麴·自度曲
作者：無名氏
朝代：宋

夢中共跨青鸞翼。……一簇樓臺。
瑞鶴仙
作者：無名氏
朝代：宋

恨佳人命薄。似春雲無定，楊花飄泊。
瑞鷓鴣
作者：無名氏
朝代：宋

中元過後恰三朝，因甚庭闈喜氣飄。李謫若非當此夕，申生應是在今宵。滿斟綠醑歌檀口，慢拍紅牙舞柳腰。富貴榮華誰得似，祝公千歲樂逍遙。
瑞鷓鴣
作者：無名氏
朝代：宋

柳未回青蘭未芽。誰知此物在君家。綠窗借得先春手，黃蠟吹成耐凍花。衣麝暗薰香彷彿，山峰誤認影橫斜。憑君說與徐熙道，翰墨從今不足誇。
瑞鷓鴣
作者：無名氏
朝代：宋

漢宮鉛粉淨無痕。蠟點寒梢水畔村。忍犯冰霜欺竹柏，肯同雪月吊蘭蓀。騷人詠去清詩健，驛使傳來舊典存。病眼渾疑春思早，一枝聊洗畫圖昏。
瑞鷓鴣
作者：無名氏
朝代：宋

璇源一派接天流。秀毓君家公共侯。滿月佳時近重九，生朝令節踵千秋。旦評指日騰佳譽，蟾苑他年快壯遊。氣宇如今復何似，相應十倍虎窺牛。
瑞鷓鴣
作者：無名氏
朝代：宋

臨鸞常恁整妝梅。枝枝仙豔月中開。可殺天心、故與多端麗，那更羅衣峭窄裁。幾回瞻覷魂消黯，芙蕖勻透雙腮。好將心事、都分付與，時暫到、小庭來。玉砌紅芳點綠苔。
瑞鷓鴣
作者：無名氏
朝代：宋

試問謝庭蘭與芝。根花何似接花奇。瓊蕤不自香閨種，桂種當從月地移。須信祝螟成蜾蠃，那須夢虺及熊羆。夜來夢報蟾宮籍，新注江家五歲兒。
瑞鷓鴣慢·瑞鷓鴣
作者：無名氏
朝代：宋

北暴東頑，納款慕義爭來。日新君德更明哉。歌詠載衢街。清寧海宇無餘事，樂與民同燕春臺。一年一度上元回。願醉萬年杯。
瑞鷓鴣慢·瑞鷓鴣
作者：無名氏
朝代：宋

海東今日太平天。喜望龍雲慶會筵。尾扇初開明黼座，畫簾高卷罩祥煙。梯航交湊端門外，玉帛森羅殿陛前。妾獻皇齡千萬歲，封人何更祝遐年。
環翠堂
作者：無名氏
朝代：宋

羣山關設險，高屋晝多陰。
晴嵐度丘壑，疏翠上衣襟。
琴聲有成虧，畫手隨淺深。
不如陶謝輩，著句寫登臨。
生查子
作者：無名氏
朝代：宋

才生申十日，便小春時候。碩果已含生，一縷微陽透。貞固見天機，壽脈滋培厚。菊後早梅前，不盡長生酒。
生查子
作者：無名氏
朝代：宋

朔風吹凍雲，雲破天容碧。新月過溪來，隱見橫雲色。天與水爭妍，花與月爭白。一倩管城君，寄此春訊息。
生查子
作者：無名氏
朝代：宋

閒倚曲屏風，試寫相思字。不道極多情，卻是渾無思。笑近短牆陰，拋個青梅子。苔上印鉤彎，邂逅難忘此。
白石灘碑刻
作者：無名氏
朝代：宋

太原王氏女，金陵韓守妻。
戊辰年八月，葬在石城西。
日爲弓兮月爲箭，射四時兮生改變。
千年萬年松柏風，悲盡死亡人不見。
白鶴觀題壁
作者：無名氏
朝代：宋

仙人未必皆仙去，還在人間人不知。
手把白髦從兩鹿，相逢聊問姓名誰。
百字令·念奴嬌
作者：無名氏
朝代：宋

自天鍾秀，看人物誰與、君家為比。椿桂相輝年少日，事業文章如此。玉殿詩書，金甌姓字，簡記宸衷裡。有三株桂，一時歸耀桑梓。我願壽祝南山，尊空北海，不獲陪珠履。惟有瓣香心起敬，敢頌魯侯燕喜。大廈萬間，金城千里，國計如家計。日邊有詔，蒼生端望公起。
百字歌·自度曲
作者：無名氏
朝代：宋

乾坤孕秀，正人間六月，下弦時節。生此清奇瀟灑客，秋水精神玉骨。才吐天芳，毫揮月穎，更彬彬文質。圖南得志，摶風高展鵬翼。好是大器難淹，暫陪庾使，贊畫光原隰。臺省即須登袞袞，黃閣平章有日。崔室稱觴，萊庭戲彩，中外歡聲溢。祝君延壽，箕星上應南極。
百字歌·自度曲
作者：無名氏
朝代：宋

庚金入伏，細推來、明日又還三五。見說帥垣佳氣藹，天降崧神生甫。禮樂詞章，甲兵韜略，素備文兼武。稱觴華旦，頌聲交贊臺府。好是比啟元戎，剿除逋寇，不許奸偷侮。有此奇功高渤海，足慰湖湘生聚。暫統十連，折衝萬里，行即驅殘虜。九重環召，萬年永佐天子。
百字歌·自度曲
作者：無名氏
朝代：宋

清和天氣，月方生，報道曲江生日。一點奎星騰瑞彩，降作人間英傑。曾記當時，平分玉果，今已年多歷。才華拔萃，早宜仙桂高折。自是鶚表連登，功收三箭，人羨真無敵。雁塔題名方愜意，暫作鸞棲枳棘。整頓籍書，紫泥封下，即召歸西掖。壽膺五福，請君長對箕翼。
百字歌·自度曲
作者：無名氏
朝代：宋

清和天氣，正風入舜弦，七飛蓂葉。見說藍田曾產玉，骨骼瑰奇卓犖。志氣虹霓，丰姿熊鳳，文足傾三峽。皇朝偉器，濟川有待舟楫。要知發軔親民，棲鸞展驥，五馬歸臺閣。退省謙尊防銳進，誰識終南徑捷。笑傲東山，從容南極，蘭桂同歡洽。稱觴未老，絳人須共年甲。
百字歌·自度曲
作者：無名氏
朝代：宋

蓂飛十莢，覺九分秋色，六分將極。桂子風高時更好，天產英賢同日。橋梓齊芳，一慈一孝，奪建真奇特。稱觴華旦，但將老少分別。且看戲彩堂前，酒須雙獻，飲侍嚴君側。清賞阿戎防跨灶，大小歐□相敵。疏曰賢哉，古云有是，作個家家聲烈。無先無後，壽齊延應□翼。
相思引
作者：無名氏
朝代：宋

半苞紅，微露粉。瀟灑早梅猶嫩。香入夢魂殘酒醒。芳意相牽引。不畏曉霜侵手冷。欲折一枝芳信。折得卻無人寄問。爭信相思損。
相思引
作者：無名氏
朝代：宋

笑盈盈，香噴噴。姑射仙人風韻。天與肌膚常素嫩。玉面猶嫌粉。斜倚小樓凝遠信。多少往來人恨。只恐乘雲春雨困。迤邐嬌容褪。
眉峰碧·卜算子
作者：無名氏
朝代：宋

蹙破眉峰碧。纖手還重執。鎮日相看未足時，忍便使、鴛鴦只。薄暮投村驛。風雨愁通夕。窗外芭蕉窗里人，分明葉上心頭滴。
看弄潮
作者：無名氏
朝代：宋

弄罷江潮晚入城，紅旗颭颭白旗輕。
不因會喫翻浪頭，爭得天街鼓樂迎。
真珠簾
作者：無名氏
朝代：宋

把酒祝東君，願與花枝長為主。
真珠簾
作者：無名氏
朝代：宋

病酒情懷猶困懶。
真珠簾
作者：無名氏
朝代：宋

隔雲一雁銜秋去。蘇堤上、聽得遊人相語。疏影暗香中，誰與花為主。滿目有山無限意。跨白鶴、雲霄飛舞。飛舞。正斷橋流水，蒼苔生處。應羨地暖江南，近小春時節，南枝先吐。人似此花清，人比花尤苦。移向樽前須識取。只許與、松篁為侶。為侶。待金鼎調羹，百花紅紫。
真珠髻
作者：無名氏
朝代：宋

重重山外，苒苒流光，又是殘冬時節。小圓幽徑，池邊樓畔，翠木嫩條春別。纖蕊輕苞，粉萼染、猩猩鮮血。乍幾日，好景和風，次第一齊催發。天然香豔殊絕。比雙成皎皎，倍增芳潔。去年因遇東歸使，指遠恨、意曾攀折。豈謂浮雲，終不放、滿枝明月。但嘆息，時飲金鍾，更繞叢叢繁雪。
眼兒媚
作者：無名氏
朝代：宋

厭厭愁悶無情緒。
眼兒媚
作者：無名氏
朝代：宋

深閨小院日初長。嬌女綺羅裳。不做東君造化，金針刺繡群芳樣。斜枝嫩葉包開蕊。唯只欠馨香。曾向園林深處，引教蝶亂蜂狂。
石刻詩
作者：無名氏
朝代：宋

雨滴空階曉，無心換心香。
井桐花落盡，一半在銀牀。
破字令
作者：無名氏
朝代：宋

縹緲三山島。十萬歲、方分昏曉。春風開遍碧桃花，為東君一笑。祥飆暫引香塵到。祝高齡、後天難老。瑞煙散碧，歸雲弄暖，一聲長嘯。
祝英臺近
作者：無名氏
朝代：宋

客氈寒，蘭房悄，金爐爇紅獸。好個霜天，消遣正宜酒。嫩橙初截鵝肪，肌膚香透。又還記、吳姬纖手。事難偶。墨凍空染梨箋，新詞謾題就。酒薄愁濃，敧枕聽寒漏。可堪霜月亭亭，照人無寐，映窗外、一枝梅瘦。
祝英臺近
作者：無名氏
朝代：宋

每愛霜月風前。
禽言二首·其一
作者：無名氏
朝代：宋

剛道故鄉如許好，其如遊子不歸何。
自從五柳先生死，空染千山淚血多。
禽言二首·其二
作者：無名氏
朝代：宋

蠶繭方成四月初，鳥能早計巧相呼。
誰知機杼聲纔息，已有王官來索租。
秋蕊香
作者：無名氏
朝代：宋

眼也生應哭破。
秦樓月·憶秦娥
作者：無名氏
朝代：宋

□□□。□□□□□□□。□□□。□□□□，□□□□。白鷗飛下屏山曲。行人點破秋郊綠。秋郊綠。細看重詠，怎生得足。
粉箋題詩
作者：無名氏
朝代：宋

三月江南花滿枝，風輕簾幕燕爭飛。遊人休惜夜秉燭，楊柳陰濃春欲歸。
粉蝶兒
作者：無名氏
朝代：宋

共雙雙飛入，亂紅深處。
糖多令·唐多令
作者：無名氏
朝代：宋

天上謫星班。青牛初度關。幻出蓬萊新院宇，花外竹，竹邊山。軒冕儻來閒。人生閒最難。算真閒、不到人間。一半神仙先佔取，留一半、與公閒。
紅窗迥
作者：無名氏
朝代：宋

河可挽。石可轉。那一個愁字，卻難驅遣。眉向酒邊暫展。酒後依舊見。楓葉滿階紅萬片。待拾來、一一題寫教遍。卻倩霜風吹卷。直到沙島遠。
綺羅香
作者：無名氏
朝代：宋

酒醒後、一枕清風，夢斷處、半窗殘月。
義試詩·孔明草廬圖
作者：無名氏
朝代：宋

南陽高卧屈將軍，往事流傳水墨昏。
莫訝軸閑茅屋小，箇中藏得漢乾坤。
義試詩·葡萄月
作者：無名氏
朝代：宋

春藤上架翠成窩，顆顆圓光得月多。
疑是蘂珠開夕宴，結成珠帳待常娥。
老人行
作者：無名氏
朝代：宋

有一老翁老無齒，處處無人問年紀。
白髪如絲向下垂，一雙眸子碧如水。
不裹頭，又不履，相識雖多少知己。
問翁畢竟何所止，笑言只在紅塵裏。
秋風獵獵行雲飛，老人此意無人會，目注雲歸心自知。
黄口小兒莫相笑，老人舊日曾年少。
浪迹常如不繫舟，地角天涯自知跳。
亦曾樂半夜，傳籌醉朱閣。
美人如花弄絃索，只恨樽前明月落。
亦曾憂羈放，他鄉迫暮秋。
故國日邊無信息，斷鴻空逐水長流。
或安貧，或安富，或爵通侯封萬戶。
一任秋霜換鬢毛，本來面目長如故。
水有蘋兮山有芝，人意雖存事已非。
有時却憶經游處，都似茫茫春夢歸。
邇來尤解安貧賤，不爲公卿强陪面。
皎如明月在秋水，動著依前還不見。
還不見，可奈何，空使遠人增眷戀。
但只從他隨物轉，青樓黄閣長相見。
長相見，莫殷勤，却是翁家舊主人。
聲聲令·勝勝令
作者：無名氏
朝代：宋

未怕飛燕似輕盈。
聲聲慢
作者：無名氏
朝代：宋

心雖相許，事未曾諧。
臨江仙
作者：無名氏
朝代：宋

三葉翠蓂開子月，九天降誕文星。滿堂佳氣藹祥雲。稱觴椒有頌，介壽酒浮春。強仕宜為攀折客，須知富貴催人。看看雁塔即聯名。一門誇盛事，棠棣對靈椿。
臨江仙
作者：無名氏
朝代：宋

六月炎天收火傘，南薰洗盡煩蒸。堯蓂七莢又爭青。問知陳仲舉，元是此時生。別駕功名清暇日，題興尚帶屏星。黑頭非晚到公卿。且傾浮蟻酒，來聽祝龜齡。
臨江仙
作者：無名氏
朝代：宋

六月翠蓂飛六莢，流空大火將西。當年名世間生時。似光風霽月，神爽更精奇。三十成名登上第，芙蓉照水真犀。難淹逸步造丹墀。經綸須大手，談笑入黃扉。
臨江仙
作者：無名氏
朝代：宋

天佑炎圖生國瑞，藍田暫屈英僚。始知昴宿降璇宵。中元前五日，七夕後三朝。江教風流臨此政，少年瀟灑奇標。行看峻擢相熙朝。功名前稷契，壽算等松喬。
臨江仙
作者：無名氏
朝代：宋

律按黃鍾餘七日，左扉弧矢呈祥。好看一點上眉黃。臺星還又照，相映壽星光。今歲生辰應迥別，趨朝已趣曹裝。姓名穩穩造鴛行。來年三四月，衣錦早還鄉。
臨江仙
作者：無名氏
朝代：宋

愛日新添春一線，化工先到寒梅。不隨桃李傍熙臺。前村深雪裡，昨夜一枝開。姑射仙人標格韻，凝牆粉謝香腮。數家清弄笛聲衰。愁人不怨聽，自向枕邊來。
臨江仙
作者：無名氏
朝代：宋

數朵寒梅方破臘，良宵新月初生。曉來閨閣慶生辰。天孫應降誕，德邁孟光賢。喜配伯鸞真得耦，乘龍產鳳齊名。稱觴歲歲祝長年。瑤池桃未熟，南極婺星明。
臨江仙
作者：無名氏
朝代：宋

昨夜新陽回候館，芳菲正滿霜林。此時珍賞重千金。誰知紅粉豔，還有歲寒心。風動霞衣香散漫，酒醺丹臉深沈。妖嬈偏稱美人簪。一枝無處贈，折得自孤吟。
臨江仙
作者：無名氏
朝代：宋

樂奏簫韶花燭夜，風流玉女才郎。同心結上桂枝香。如鸞如鳳友，永效兩雙雙。莫把畫堂深處負，笙歌引入蘭房。滿斟玉斝醉何妨。南山堪作誓，福祿應天長。
臨江仙
作者：無名氏
朝代：宋

欣遇月圓先兩日，稱觴對二陽來。
臨江仙
作者：無名氏
朝代：宋

漏出春光三四朵，冰肌玉骨偏宜。乍開應笑百花遲。將軍曾止渴，畫角已先知。素豔不容蜂蝶採，清香自有人知。而今雖被霜雪欺。和羹終待手，金鼎自逢時。
臨江仙
作者：無名氏
朝代：宋

玉貌香腮天賦與，清姿不假鉛華。素芳尋在五陵家。欲知春資訊，庾嶺一枝斜。別有玲瓏瀟灑處，月梢淡影籠遮。休教羌笛一聲嗟。宮妝猶未似，留取意無涯。
臨江仙
作者：無名氏
朝代：宋

祖德綿綿盛，家聲燁燁傳。流光重慶子生賢。想見朝來庭戶、起非煙。對客延湯餅，呼童散彩錢。休誇骨瘦與神全。看取犀庭玉角、已朝天。
臨江仙
作者：無名氏
朝代：宋

稱觴喜對二陽臨。況當弦月上，一醉祝千春。
臨江仙
作者：無名氏
朝代：宋

結夏駸尋逾六日，蓬壺紀瑞生辰。祥煙蔥鬱藹門庭。驂鸞雙女侍，毓鳳二雛新。暫爾勾稽淹大手，聲名已徹楓宸。行膺當路薦章榮。璇源添喜慶，椿算祝遐齡。
臨江仙
作者：無名氏
朝代：宋

綠暗汀洲三月暮，落花風靜帆收。垂楊低映木蘭舟。半篙春水滑，一段夕陽愁。灞水橋東回首處，美人親上簾鉤。青鸞無計入紅樓。行雲歸楚峽，飛夢到揚州。
臨江仙
作者：無名氏
朝代：宋

良月露濃仙掌潤，鬱蔥佳氣充閭。幾年重席舊師儒。大椿同未老，靈壽不須扶。江左衣冠登桂籍，蟬聯四世誰如。琳宮昨下鳳凰書。金閨班趣綴，禁路莫踟躕。
臨江仙
作者：無名氏
朝代：宋

要問南枝訊息早，一陽恰喜方回。望前二日驗雲臺。祥光呈五色，瑞彩上三臺。生機一脈何嘗息，正看用世真才。調羹手段此胚胎。文明觀盛會，直待六陽來。
臨江仙
作者：無名氏
朝代：宋

長記秋來多好處，清涼遍滿人間。天教收拾孕真賢。何時初度日，明日是中元。喜與萊公同盛旦，官居鼎鼐相傳。未應此地借蕃宣。來年開宴處，人在鳳池邊。
臨江仙
作者：無名氏
朝代：宋

隴首雲收天色暮，寒光射月初開。崑荊山玉莫疑猜。琳琅疑此地，仙子不紅腮。麗質霜裾真性雅，餘香暗送人來。亂將碎玉綴枝排。雪中尋不見，青萼辨奇才。
臨江仙
作者：無名氏
朝代：宋

香霧菲微籠薄曉，簾櫳愛日如春。謫仙遊戲到寰瀛。金枝推獨秀，寶籍著長生。錦軸疏恩怡壽母，朱輪光映難兄。會看家慶日增榮。雁聯鴛序立，彩戲袞衣新。
臨江仙
作者：無名氏
朝代：宋

魯觀書雲方在候，潁川家慶非常。望前四日上椒觴。北堂人未老，南極夜增光。借問遐齡今幾許，希年恰喜相當。願同王母壽延長。蟠桃看屢熟，萱草鎮長芳。
興化沙溪驛題壁
作者：無名氏
朝代：宋

沙溪祇是舊沙溪，今日重來路欲迷。
獨有暮鴉知我意，白雲深處盡情啼。
舒州下寨驛題壁
作者：無名氏
朝代：宋

北堂無老信來稀，十載秋風雁自飛。
今日滿頭生白髪，千山鄉路爲誰歸。
花前飲
作者：無名氏
朝代：宋

雨餘天色漸寒滲。海棠綻、胭脂如錦。告你休看書，共我花前飲。皓月穿簾未成寢。篆香透、鴛衾雙枕。似恁天色時，你道是、好做甚。
花酒令
作者：無名氏
朝代：宋

花酒。是我平生結底親朋友。十朵五枝花，三杯兩盞酒。休問南辰共北斗。任從他鳥飛兔走。酒滿金卮花在手。且戴花飲酒。
荔子丹
作者：無名氏
朝代：宋

鬥巧宮妝掃翠眉。相喚折花枝。曉來深入豔芳裡，紅香散，露浥在羅衣。盈盈巧笑詠新詞。舞態畫嬌姿。嫋娜文回迎宴處，簇神仙、會赴瑤池。
莫思歸·拋球樂
作者：無名氏
朝代：宋

花滿名園酒滿觴。且開笑口對穠芳。鞦韆風暖鸞釵嚲，綺陌春深翠袖香。莫惜黃金貴，日日須教貰酒嘗。
菩薩蠻
作者：無名氏
朝代：宋

天威亂糝瓊蕤密。一光吞盡千山碧。梅與雪爭妍。孤香風暗傳。玉骨從來瘦。不奈春僝僽。羌管一聲殘。水鄉生暮寒。
菩薩蠻
作者：無名氏
朝代：宋

宮樣迎春髻。玉步金蓮細。初度是今朝。嫦娥降九宵。蘭玉行榮貴。德備共姜義。夏半月團圓。稱觴祝壽筵。
菩薩蠻
作者：無名氏
朝代：宋

寶刀迎面搖寒雪。瓊梳掠鬢橫新月。紅頰駐長春。綠鬟輕綰雲。解飄並括斂。到處題名遍。飛詔待追還。榮居供奉班。
菩薩蠻
作者：無名氏
朝代：宋

昔年曾伴花前醉。今年空灑花前淚。花有再榮時。人無重見期。故人情義重。不忍營新寵。日月有盈虧。妾心無改移。
菩薩蠻
作者：無名氏
朝代：宋

江城烽火連三月。不堪對酒江亭別。休作斷腸聲。老來無淚傾。風高帆影疾。目送舟痕碧。錦字幾時來。薰風無雁回。
菩薩蠻
作者：無名氏
朝代：宋

秋風掃盡閒花草。黃花不逐秋光老。試與插釵頭。釵頭占斷秋。簪花人有意。共祝年年醉。不用泛瑤觴。花先著酒香。
菩薩蠻
作者：無名氏
朝代：宋

蓂留四葉書雲後。此日孫枝秀。愛他風味似吾人。卻是筆頭能篆、又能文。青青兩鬢年方壯。兒女俱成長。要添富壽共榮華。教取一庭蘭玉，共成家。
菩薩蠻
作者：無名氏
朝代：宋

金風簌簌驚黃葉。高樓影轉銀蟾匝。夢斷繡簾垂。月明烏鵲飛。新愁知幾許。欲似絲千縷。雁已不堪聞。砧聲何處村。
菩薩蠻
作者：無名氏
朝代：宋

銜泥雙燕來還去。
菩薩蠻
作者：無名氏
朝代：宋

霜天不管青山瘦。輕雲淺拂修眉皺。煙樹隔瀟湘。隔帆吹異香。影殘春恨小。淡墨敧斜倒。無處著消愁。笛寒人倚樓。
菩薩蠻
作者：無名氏
朝代：宋

黃昏月暗清溪色。簾垂小閣霜華白。一夜玉玲瓏。橫斜水月中。小行孤影動。生怕驚花夢。半夜得春歸。屏山人未歸。
萬年歡慢·萬年歡
作者：無名氏
朝代：宋

婥妁要肢輕婀娜。學內樣、深深梳果。如五鳳雙鸞相對舞，隨腰帶、乍遊瑣。鶯幕、滿頭花，見綠楊摸蔌。金階獻，一庭細管繁弦裡，誰把ㄉ拋過。舞鸞雙翥，香獸低。散瑞景煙微。投袂翩翩，趁拍遲遲。按曲度瑤池。曲遍新聲，斂繡衣跪。彩袖高捧瓊卮。指月中丹桂。春難老，祝仙壽維祺。
落梅慢·落梅
作者：無名氏
朝代：宋

帶煙和雪，繁枝澹佇，誰將粉融酥滴。疏枝冷蕊厭群芳，年年常佔春色。江路溪橋謾倒，嫋嫋風中無力。暗香浮動冰姿，明月裡，想無花比高格。爭奈光陰瞬息。動幽怨、潛生羌笛。新花鬥巧，有天然閒態，倚闌堪惜。零亂殘英片片，飛上舞筵歌席。斷腸忍淚念前期，經歲還有芳容隔。
落梅風·落梅
作者：無名氏
朝代：宋

宮煙如水溼芳晨。寒梅似雪相親。玉樓側畔數枝春。惹香塵。壽陽嬌面偏憐惜，妝成一面花新。鏡中重把玉纖勻。酒初醺。
蔡忠惠祀歌·洛陽橋
作者：無名氏
朝代：宋

一望五里排琨瑶，行人不憂滄海潮。
衝衝來往乘仙飈，蔡公作成去還朝，玉虹依舊橫青霄。
考之溱洧功何遼，千古萬古無傾摇。
蔡忠惠祀歌·道邊松
作者：無名氏
朝代：宋

大義渡至漳泉東，問誰植之我蔡公。
歲久廣蔭如雲濃，甘棠蔽芾安可同，委蛇夭矯騰蒼龍。
行人六月不知暑，千古萬古長清風。
虞主歌
作者：無名氏
朝代：宋

轉紫芝。指東都帝畿。愁霧裡、簫聲宛轉，輦路逶迤。那堪見、郊原芳菲。日遲遲。對列鳳翣龍旗。輕陰黯四垂。樓臺綠瓦沍琉璃。仙仗歸。壽原清夜，寒月掩褕褘。翠幰雕輪，空反靈螭。憩長岐。嵩峰遠，伊川渺彌。此時還帝裡。旌旛上下，葆羽葳蕤。天街回、垂楊依依。過端闈。閶闔正闢金扉。觚稜射暖暉。虞神寶篆散輕絲。空涕涕。望陵宮女，嗟物是人非。萬古千秋，煙慘風悲。
虞帝陵
作者：無名氏
朝代：宋

重華車駕瘞崔嵬，不似秦皇賜璽回。
西治驪山營兆域，東浮滄海訪蓬萊。
陟方年已過期頤，老死勤民志不衰。
何事穆王心醉飽，耄荒無復念前規。
虞神·虞神歌
作者：無名氏
朝代：宋

復土初。明旌下儲胥。回虛仗，簫笳互奏，旌旆隨驅。豈知飈御在蓬壺。道縈紆。風日慘、六馬躊躇。留恨滿山隅。不堪回首，翠柏已扶疏。帝城漸邇，愁霧鎖天衢。公卿百辟，鱗集雲敷。迓龍輿。端門闢，金碧凌虛。此時遠帝都。嚴清廟，入空時升，文物燦爛極嘉娛。配三宗，號稱神，古所無。帝德協廟虞。九歌畢奏斐然殊。會軒朱。神具燕喜，錫福集皇居。更千萬祀，佑啟邦圖。
虞美人
作者：無名氏
朝代：宋

□□□□□□□。□□□□□。□□□□□□□。□□□□□□、□□□。□□□□□□處。歸向桃源住。桃源有路透漁溪。自恨仙凡從此、隔雲泥。
虞美人
作者：無名氏
朝代：宋

悲商吹盡枝間綠。絳萼含冰玉。為誰攙早冒寒開。應念天涯憔悴、挽春回。玉壺自酌清漪滿。又識東風面。夜深斜月印窗紗。好在數枝疏瘦、兩三花。
虞美人
作者：無名氏
朝代：宋

春風吹到深深院。添個人針線。莫言生女不妒兒。□□二郎不做、有門楣。一家姊妹盈盈地。兄弟同歡喜。彩絲從此不須添。看取碧紗帳內、有人牽。
虞美人
作者：無名氏
朝代：宋

東君去後無蹤跡。
虞美人
作者：無名氏
朝代：宋

歸心正似三春柳。試著萊衣小。橘懷幾日向翁開。懷祖已嗔文度、不歸來。禪心已斷人間愛。只有平交在。笑論瓜葛一枰同。看取《靈光》新賦、有家風。
虞美人
作者：無名氏
朝代：宋

清江一曲君應見。昨夜潮頭淺。不爭落落鬥奇奇。看取水邊寒蕊、雪邊枝。日斜疏影還敧倒。沙上嬌鶄老。只今何處有新詩。好在小春十月、醉翁辭。
虞美人
作者：無名氏
朝代：宋

當年合德並飛燕。涎涎無人見。清魂淪入海棠枝。料想天寒同著、翠羅衣。同心佩帶連環玉。並髻雲鬟綠。誰教紅萼自成雙。恰似新荷葉裡、睡鴛鴦。
虞美人
作者：無名氏
朝代：宋

秋深猶帶秋初熱。未放秋香發。愛他樓下木芙蓉。妝罷三千美女、出唐宮。西湖雖小風光勝。分得錢塘景。這些林木這些山。恰似三賢堂後、憑闌干。
虞美人
作者：無名氏
朝代：宋

綺疏人把羅衣疊。岫幌鋪殘月。寶煙細嫋博山中。夢惹暖紅鴛錦、醉香風。覺來猶記乘鸞處。不是藍橋住。落花流水認前溪。想見五云為路、靜無泥。
虞美人
作者：無名氏
朝代：宋

蕭蕭風竹千蛟舞。雲閣催詩雨。中秋時節變新涼。又是一番紅葉、下三湘。君如膝上王文度。早晚鄉關去。繡香佳處且留連。正好橙黃橘綠、未寒天。
虞美人
作者：無名氏
朝代：宋

貳車領卻生朝客。風月都全得。山城小試已馨香。真個相家風烈、不尋常。壽春一語和戎了。陰德知多少。年年三月近雙旬。把酒祝君恩寵、一番新。
蝶戀花
作者：無名氏
朝代：宋

十里綺羅香不斷。
蝶戀花
作者：無名氏
朝代：宋

名播鄉閭人素許。科詔相催，又趁槐花舉。談笑揮成金玉句。賢書果見登天府。闊步青霄今得路。腳底生雲，擁入蟾宮去。好是來年三月暮。瓊林宴處人爭睹。
蝶戀花
作者：無名氏
朝代：宋

急鼓初鍾聲報曉。樓上今朝，捲起珠簾早。環佩珊珊香嫋嫋。塵埃不到如蓬島。何用珠璣相映照。韻勝形清，自有天然好。莫向尊前辭醉倒。松枝鶴骨偏宜老。
蝶戀花
作者：無名氏
朝代：宋

暖發黃宮和氣軟。雪裡精神，巧借東君翦。嫩蕊商量春色淺。青枝疑是香酥濺。誰道和羹芳信遠。點點微酸，已向枝頭見。休待玉英飛四散。且移疏影橫金盞。
蝶戀花
作者：無名氏
朝代：宋

花為年年春易改。待放柔條，系取春常在。宮樣妝成還可愛。鬢邊斜作拖枝戴。每到無情風雨大。點檢群芳，卻是深叢耐。搖曳綠羅金縷帶。丹青傳得妖嬈態。
蝶戀花
作者：無名氏
朝代：宋

透戶涼生初暑退。正是堯蓂，六葉方開砌。昴宿騰輝來瑞世。華堂清曉笙歌沸。錦幕花裀生舞袂。妙態殊姿，祝壽眉峰翠。從此玉觴拼一醉。功成名遂千秋歲。
蝶戀花
作者：無名氏
朝代：宋

風雨一春寒料峭。才到中和，喜氣薰晴曉。九葉仙茅呈瑞巧。青青輝映萱庭草。紅著蟠桃春不老。戲彩稱觴，阿母開顏笑。丹桂五枝年並少。榮親佇下金花誥。
行香子
作者：無名氏
朝代：宋

天與秋光。轉轉情傷，探金英、知近重陽。薄衣初減，綠蟻初嘗。漸一番風，一番雨，一番涼。黃昏院落，恓恓惶惶。酒醒時、往事愁腸。那堪永夜，明月空床。問砧聲搗，蛩聲細，漏聲長。
行香子
作者：無名氏
朝代：宋

浙右華亭。物價廉平。一道會、賣個三升。開啟瓶後，滑辣光馨。教君霎時飲，霎時醉，霎時醒。聽得淵明。說與劉伶。這一瓶、約迭三斤。君還不信，把秤來秤。有一斤酒，一斤水，一斤瓶。
行香子
作者：無名氏
朝代：宋

清要無因，舉選艱辛。系書錢、須要十分。浮名浮利，虛苦勞神。嘆旅中愁，心中悶，部中身。雖抱文章，苦苦推尋。更休說、誰假誰真。不如歸去，作個齊民。免一回來，一回討，一回論。
行香子慢
作者：無名氏
朝代：宋

瑞景光融。換中天霽煙、佳氣蔥蔥。皇居崇壯麗，金碧輝空。彤霄外、瑤殿深處，簾卷花影重重。迎步輦、幾簇真仙，賀慶壽新宮。方逢。聖主飛龍。正休盛大寧，朝野歡同。何妨宴賞，奉宸意慈容。韶音按、露觴將進，蕙爐飄馥香濃。長願承顏，千秋萬歲，明月清風。
裴公亭
作者：無名氏
朝代：宋

裴相亭成未退身，空煩舞袖與歌塵。
至今亭上蕭蕭竹，似對西風怨主人。
西江月
作者：無名氏
朝代：宋

一夕涼浮如水，崧高瑞世生賢。朅來閒伴幔亭仙。行副九天隆眷。數萬範公兵甲，三千李白詩篇。兜鍪元許換貂蟬。好把平戎策獻。
西江月
作者：無名氏
朝代：宋

一派先天妙學，十年克己工夫。割雞聊此宰中都。人在春臺鼓舞。昏墊非由已溺，拊摩不異予辜。萬家香火祝懸弧。我亦無多頌語。
西江月
作者：無名氏
朝代：宋

一片冰霜氣概，幾多錦繡文章。鵬摶相踵桂枝香。盛事爭誇歆向。歲歲蓂敷九葉，喜催一線迎長。柏松祝算奉霞觴。事業非熊呂望。
西江月
作者：無名氏
朝代：宋

三級掀騰波浪，一堂慶會風雲。快乘霹靂化龍門。頭角人中有分。誰狀箇中佳致，須還筆掃千軍。是他畫手亦通神。同向來春奪迅。
西江月
作者：無名氏
朝代：宋

伴我鹿車魚釜，從伊裙布釵荊。年年七月甫三旬，今日生朝資慶。二女長俱麻績，三男俱讀書聲。吾年五十不多爭，好事且宜少等。
西江月
作者：無名氏
朝代：宋

侯績分從東魯，世勳來在姬公。桂枝少日冠蟾宮。枳棘暫棲鸞鳳。報道小春來也，令辰申降高崧。功名富貴管無窮。指日經綸大用。
西江月
作者：無名氏
朝代：宋

健體安身可美，喜笑化食堪誇。更言一事實為佳。肥風瘦癆都罷。兼且時光似箭，更加景色難賒。名園等處樂奢華。一任佳人玩耍。
西江月
作者：無名氏
朝代：宋

八月秋中玉律，十分月滿瑤臺。芳姿謫下佛宮來。疑是東方世界。黛綠旋聞香發，桃紅新暈芳腮。春風滿面笑容開。長似觀音自在。
西江月
作者：無名氏
朝代：宋

劇飲猶能鯨吸，細書仍作蠅頭。人間八十最風流。況又今年九九。不用蒲輪加璧，不須磻石垂鉤。八千春更八千秋。但願靈椿長壽。
西江月
作者：無名氏
朝代：宋

北嶺天饒瑞雪，南枝地段紅苞。朦朧霽月映寒梢。誰把玉人紗罩。香勝爐薰龍麝，奇過庭擁瓊瑤。一杯清酒願相招。慰我茅堂清瘦。
西江月
作者：無名氏
朝代：宋

好個馬山居士，功名富貴浮雲。庵兒側傍萬杉陰。煙裡時橫小艇。律中林鍾將半，華堂壽斝頻斟。聲聲齊祝百千齡。坐看雲仍貴盛。
西江月
作者：無名氏
朝代：宋

幾萼紅攙桃徑，雙莖翠舞蓂階。小春霏靄瑞蓬萊。壽旦稱觴青在。牛鬥輝騰氣概，風雲壯入襟懷。年年鶴髮笑顏開。西爽亭前戲彩。
西江月
作者：無名氏
朝代：宋

強調朱粉對菱花。蹙損眉峰懶畫。
西江月
作者：無名氏
朝代：宋

憶昔錢塘話別，十年社燕秋鴻。今朝忽遇暮雲東。對坐旗亭說夢。破帽手遮西日，練衣袖卷寒風。蘆花江上兩衰翁。消得幾番相送。
西江月
作者：無名氏
朝代：宋

才入冬來三日，人都道小春來。生生一脈早胚胎。訊息南枝大。好向臘前冬後，貞元接處滋培。調羹手段棟樑材。直待文明嘉會。
西江月
作者：無名氏
朝代：宋

撲撲雲垂四野。冥冥雁下平蕪。蕭蕭風葉亂黃蘆。寒入一灘鷗鷺。準擬雲窗水榭。裝成玉樹冰壺。捲簾獨坐拈髭鬚。待看六花飛舞。
西江月
作者：無名氏
朝代：宋

早晚以成行色，主人莫與留延。正當春月豔陽天。去賽從前心願。執狀去呈仙尉，殷勤早與周旋。不辭客路往來難，暫輟舞裙歌扇。
西江月
作者：無名氏
朝代：宋

早歲輕衫短帽。中間圓頂方袍。忽然天賜降宸毫。接引私心入道。可謂一身三教。如今且得逍遙。擎拳稽首拜雲霄。有分長生不老。
西江月
作者：無名氏
朝代：宋

昨夜軺車宿處，亂山深鎖郵亭。煙溪霜葉顫秋聲。不管愁人不聽。枕冷安排難穩，衾寒重疊猶輕。憑誰說與那人人。報道衾寒枕冷。
西江月
作者：無名氏
朝代：宋

樑上喃喃燕語，紙間戢戢蠶生。滿城風雨近清明。不道有人新病。春事一溪流水，楊花千點浮萍。好風一霎為吹晴。獨步小園清影。
西江月
作者：無名氏
朝代：宋

燈火樓臺欲下，笙歌院落將歸。冰瓷金縷勝琉璃。春筍捧來纖細。飲罷高陽人散，曲終巫峽雲飛。千萬修合鬥新奇。須帶別離滋味。
西江月
作者：無名氏
朝代：宋

瓊沼融成沆瀣，冰簷滴盡真珠。一園草木氣方蘇。又學楊花飛舞。何必亂飄密灑，卻疑細糝輕鋪。誰將粉墨畫成圖。玉做小亭高樹。
西江月
作者：無名氏
朝代：宋

積玉堆金閒事，驚天動地虛名。算來二足是人生，有子方為吉慶。莫道一夔足矣，也須學著徐卿。我翁休笑又添丁。這個孩兒好命。
西江月
作者：無名氏
朝代：宋

絳蠟攢寶炬，碧芻香襯金卮。東風吹下玉龍兒。融就滿堂和氣。此日蘭湯新浴，他年桂苑同攜。小詞聊代弄璋詩。剩與犀錢利市。
西江月
作者：無名氏
朝代：宋

翠嶺遊仙夢破，暖香殘酒醒時。子規啼月下花枝。日湧山光照市。柳拂眉間黛色，桃勻臉上胭脂。悽悽芳草路無泥。脈脈歸心似醉。
西江月
作者：無名氏
朝代：宋

翡翠枝頭晚萼，嬋娟月裡飄香。春蘭秋蕙作尋常。不與夭桃朋黨。笑見深紅淺白，從教蝶舞蜂忙。風流標致道家妝。瀟灑得來別樣。
西江月
作者：無名氏
朝代：宋

翦翦輕寒雨後，瞳瞳曉日晴時。春風先到綠楊枝。金縷野橋山市。鶗鴂巧調琴築，海棠惜吐胭脂。玉驄未解錦障泥。且掛徵鞭一醉。
西江月
作者：無名氏
朝代：宋

膝下紅金不暖，窗前絳蠟猶然。夜深城麓走風煙。的礫還飄雪霰。海上正迷蝶夢，山陰未棹溪船。願騎白鳳玉為鞭。西赴瑤池芳宴。
西江月
作者：無名氏
朝代：宋

良月才經四日，彭城慶誕真賢。從來斗酒百詩篇。錦繡文章燦爛。自合宰官身現，誰知富貴由天。但教福壽喜雙全。直看子孫榮顯。
西江月
作者：無名氏
朝代：宋

花下春光正好，柳邊春色才多。雨聲日夜長滄波。暗地芳心滴破。拍拍浪飛白雪，冥冥山點青螺。汀蘭岸芷有情麼。還惜江城春過。
西江月
作者：無名氏
朝代：宋

草市人歸日落，荒城風急鴉翻。獨攜尊酒上高寒。縹緲雲橫楚觀。柳外半篙綠水，煙中數筆青山。天涯流落歲將殘。望斷故園心眼。
西江月
作者：無名氏
朝代：宋

萬木經霜凍折，孤根獨報春來。前村雪裡一枝開。將緩月華光彩。一點唇紅不褪，妝如傅粉皚皚。和羹端的稟天才。終入庖人鼎鼐。
西江月
作者：無名氏
朝代：宋

葭管一陽已復，蓂階五葉還留。星瞻南極瑞光浮。知是降生時候。算衍恰侔周卦，福多更協箕疇。綠衣戲舞捧瓊舟。滿勸長生壽酒。
西江月
作者：無名氏
朝代：宋

蓂褪堯階八葉，桃翻禹浪三層。歡傳崧嶽挺生申。兒女團欒爭慶。名注長生仙籍，未須仰祝龜齡。芳聯子舍早蜚聲。富貴榮華鼎盛。
西江月
作者：無名氏
朝代：宋

請知諸郡子弟，盡是湖海高朋。今年神首賽齊雲。別是一般風韻。來時向前參聖，然後疏上揮名。香金留下仿花人，必定氣球取勝。
西江月
作者：無名氏
朝代：宋

蹴踘場中年少，鞦韆架上佳人。三三兩兩趁芳辰。玩賞風光美景。日暖風和明媚，更加花草香馨。紅顏移步出閨門，偷揭繡簾相認。
西江月
作者：無名氏
朝代：宋

身稟五行正氣，此心如鑑光明。不從龜鶴問年齡。萬物有衰有盛。多謝道人著眼，我於身世常輕。任從性巧與心靈，此事從來分定。
西江月
作者：無名氏
朝代：宋

銀燭曉催春漏，珠簾暮卷東風。乃翁相對玉樓中。不枉當年冰夢。花意似隨人好，酒香難比情濃。夜深欲睡海棠紅。密密驂鸞駕鳳。
西江月
作者：無名氏
朝代：宋

隆暑正當三伏，明朝又是雙旬。崧高孕秀降生申。再捧瑤觴稱慶。督府贊猷英俊，難淹大展經綸。倚需召入秉洪鈞。上佐萬年明聖。
西江月
作者：無名氏
朝代：宋

風雨朝來惡甚，池塘春去無多。綠楊陰裡溜鶯稜。枝上老紅猶墮。酒滿蟻浮金匜，燭殘淚滴銅荷。更闌孤枕奈情何。只恐巫山夢破。
西江月
作者：無名氏
朝代：宋

風雨餘寒過了，池塘春水生時。遷鶯飛上拂雲枝。春遍柳村花市。酒面清空似水，玉杯溫瑩如脂。莫教花謝涴塵泥。把住東君索醉。
西江月
作者：無名氏
朝代：宋

麼六把門已定，二四三五成梁。須知四六做煙梁。五六單行無障。擲得麼三採出，填胲此處高強。到家先起妙無雙。號曰金贏取賞。
西江月
作者：無名氏
朝代：宋

黃蠟誰將點綴，紅膏不許施妝。孤根來自水雲鄉。風味天然醞釀。看取玉奴呵手，摘來珠露沾裳。翠環斜插一枝香。似簇蜂兒頭上。
西江月慢
作者：無名氏
朝代：宋

煙籠細柳，映粉牆、垂絲輕嫋。正歲稍暖律風和，裝點後苑臺沼。見乍開、桃若燕脂染，便須信、江南春早。又數枝、零亂殘花，飄滿地、未曾掃。幸到此、芳菲時漸好。恨間阻、佳期尚杳。聽幾聲、雲裡悲鴻，動感怨愁多少。謾送目、層閣天涯遠，甚無人、音書來到。又只恐、別有深情，盟言忘了。
解佩令
作者：無名氏
朝代：宋

曾妙年拾芥功名易。暫棲鸞、何厭小試。迤邐哦松，便整頓、河陽桃李。壽幾許、也猶固未。歸來謾、學個陶潛志。遇誕辰、昴宿降瑞。春色三分才過二。壽觴沉醉。祝等彭祖八百歲。
解佩令
作者：無名氏
朝代：宋

臉兒端正。心兒峭俊。眉兒長、眼兒入鬢。鼻兒隆隆，口兒小、舌兒香軟。耳垛兒、就中紅潤。項如瓊玉，發如雲鬢。眉如削、手如春筍。奶兒甘甜，腰兒細、腳兒去緊。那些兒、更休要問。
解佩令
作者：無名氏
朝代：宋

蕙蘭無韻，桃李堪掃。都不數、凡花閒草。對月臨風，長是伊、故來相惱。和魂夢、被他香到。江頭隴畔，爭先佔早。一枝枝、看來總好。似憑風標，待發願、春前祈禱。祝東君、放教不老。
訴衷情
作者：無名氏
朝代：宋

悠悠萬里雲水。
訴衷情
作者：無名氏
朝代：宋

黃昏新月一鉤纖。
詠古樹
作者：無名氏
朝代：宋

四圍喬木盡兒孫，曾見吳宮幾度春。
若使當年成大厦，也應隨例作灰塵。
詠蝶
作者：無名氏
朝代：宋

□□□□□□□，一叢浮動戲蘭芽。
裁成碧玉搔頭樣，畫作黄金便面花。
閑過樓臺飛盡日，又因風雨宿誰家。
兒童愛把襜褕撲，驚起雙雙貼綵霞。
詩一首
作者：無名氏
朝代：宋

山行似覺鳥聲殊，漸近神仙簡寂居。
門外長溪容浄足，山腰苦筍耿盤蔬。
喬崧定有藏丹處，大石仍存拜斗餘。
弟子蒼髯年八十，養生世世授遺書。
詩一首
作者：無名氏
朝代：宋

西出潼關客路迷，一葫蘆酒一篇詩。
葫蘆酒盡興未盡，坐看春山春盡時。
詩三首·其一
作者：無名氏
朝代：宋

越娘墓下秋風起，脫葉紛紛逐流水。
只如明月葬高原，不奈霜威損桃李。
詩三首·其三
作者：無名氏
朝代：宋

仙都道士不知名，能用丹書鎮幽鬼。
楊郎獨宿方醒然，孤鸞獨宿重泉底。
詩三首·其二
作者：無名氏
朝代：宋

妖魂受賜欲報郎，夜夜飛入重城裏。
幽訴千端郎不聽，傾心吐肝猶不止。
誤桃源
作者：無名氏
朝代：宋

砥柱勒銘賦，本贊禹功勳。試官親處分，贊唐文。秀文冥子裡，鑾駕幸並汾。恰似鄭州去，出曹門。
調笑·調笑令
作者：無名氏
朝代：宋

來見。蕊宮殿。記得隨班迎鳳輦。餘花落盡蒼苔院。斜掩金鋪一片。千金買笑無方便。和淚盈盈嬌眼。
調笑·調笑令
作者：無名氏
朝代：宋

千里。楚江水。明月樓高愁獨倚。井梧宮殿生秋意。望斷巫山十二。雪肌花貌參差是。朱閣五雲仙子。
調笑·調笑令
作者：無名氏
朝代：宋

君去。逐鴛侶。斜倚綠窗鴛鑑女。琴彈秋思明心素。一寸還成千縷。錦城春色知何許。那似遠山眉嫵。
調笑·調笑令
作者：無名氏
朝代：宋

無處。難輕訴。錦瑟華年誰與度。黃昏更下瀟瀟雨。況是青春將暮。花雖無語鶯能語。來道曾逢郎否。
調笑·調笑令
作者：無名氏
朝代：宋

相憶。無訊息。目斷遙天雲自白。寒山一帶傷心碧。風土蕭疏胡國。長安不見浮雲隔。縱使君來爭得。
調笑·調笑令
作者：無名氏
朝代：宋

相誤。桃源路。萬里蒼蒼煙水暮。留君不住君須去。秋月春風閒度。桃花零亂如紅雨。人面不知何處。
調笑·調笑令
作者：無名氏
朝代：宋

衫溼。情何極。上下花間聲轉急。滿船明月蘆花白。秋水長天一色。芳年未老時難得。目斷遠空凝碧。
調笑·調笑令
作者：無名氏
朝代：宋

非霧。花無語。遠似朝雲何處去。凌波不過橫塘路。燕燕鶯鶯飛舞。風吹仙袂飄飄舉。擬倩遊絲惹住。
調笑令
作者：無名氏
朝代：宋

花酒。滿筵有。酒滿金盃花在手。頭上戴花方飲酒。飲罷了高叉手。琵琶撥盡相思調。更向當筵舞袖。
謁金門
作者：無名氏
朝代：宋

江上路。依約數家煙樹。一枕歸心村店暮。更亂山深處。夢過江南芳草渡。曉色又催人去。愁似遊絲千萬縷。倩東風約住。
謁金門
作者：無名氏
朝代：宋

滿地落紅千片。
譏賈平章
作者：無名氏
朝代：宋

戎馬掀天動地來，襄陽城下哭聲哀。
平章束手全無策，却把科場惱秀才。
象耳山
作者：無名氏
朝代：宋

籃輿來自石蒼路，喜得幽人陪杖屨。
應是山靈澤旱苗，不關居士隨軒雨。
買坡塘·摸魚兒
作者：無名氏
朝代：宋

喜西風、朝來如約，新涼一雨初霽。家山望斷知何處，渺渺長天秋水。空眼底。嘆雁杳魚沈，尺紙無人寄。芸窗草砌。漸影顫疏桐，聲敲落葉，孤枕怎成睡。逢場戲。遮莫悲秋憔悴。今朝有酒須醉。尊前待喚佳人道，為雪藕絲輕脆。閒省記。便笑口頻開，一歲知能幾。歸期尚未。且蠟屐蘭橈，湖山深處，同賞月中桂。
賀新郎
作者：無名氏
朝代：宋

一點芳心事。
賀新郎
作者：無名氏
朝代：宋

十月臨皋暮。客從予、黃泥之坂，凜然霜露。相與行歌而言曰，月白風清如許。念無酒、歸謀諸婦。婦曰斗酒藏之已久，可攜為、赤壁之遊否。江水落，出洲渚。登龍踞虎幽宮俯。嘯一聲、山鳴谷應，寂寥四顧。有鶴東來西去也，夢道士、揖予而語。赤壁之遊樂乎否，問其名、不答予驚悟。開戶視，不知處。
賀新郎
作者：無名氏
朝代：宋

喜動神仙屋。正三秋、長空月滿，又逾一宿。傳道垂弧當此日，緣是藍田生玉。更子舍、新歸婉淑。好事重重欣逢遇，合稱觴、宴席傾醽醁。拼一醉，歡娛足。桃源慶婿歌新曲。想蓬萊、仙洞又獻，長生真籙。看一點、老人照耀，牛女萊庭祝福。合長幼、芝蘭滿目。總向來秋高折桂，麻衣換取藍袍綠。永遇樂，食天祿。
賀新郎
作者：無名氏
朝代：宋

四海文章伯。自雪堂人老，有誰當得。餘子紛紛何足數，除是壺中仙客。況奪得、秋光清徹。筆下詩成愁鬼魅，更千軍、侍帳看飛檄。須通道，萬人傑。胸襟浩蕩乾坤窄。向樓東吟笑，壯心誰識。直渡黃河擒頡虜，吐盡平生奇策。終不負、雄姿英發。聞說九重飛紫詔，想鳴珂、日晚朝天闕。鴻鵠舉，楚天闊。
賀新郎
作者：無名氏
朝代：宋

天意扶炎宋。為吾皇、維衡獄孕，長沙星夢。社稷勳庸天地窄，不數智名功勇。要自有、胸中妙用。擎著東南一柱，看邊民、買犢歸耕種。官職易，此身重。黃封已見傳宣送。卻春來、洪鈞初轉，紫樞歸拱。歲歲玉樓春噀處，慧質明妝環擁。正弟勸、兄酬歡縱。一寸丹心堅似鐵，待磨崖、勒就浯溪頌。龍尾道，接天踵。
賀新郎
作者：無名氏
朝代：宋

官職從他大。官大時、煩惱偏多，不如到我。我有數間臨水屋，隨分田園些個。也薄有、新蔬時果。濁酒三杯棋一局，對花前、時抱添丁坐。間覓句，唱仍和。年年生日人爭賀。謾相期、黃扉紫闥，玉堂青瑣。一日平章風月事，奉保永無期禍。只如此、有何不可。閣箸相疑真可笑，政事堂、日裡如何□。似恁地，待則麼。
賀新郎
作者：無名氏
朝代：宋

步自雪堂去。望臨皋、將歸二客，從餘遵路。木葉蕭蕭霜露降，仰見天高月吐。共對影、行歌頻顧。月白風清如此夜，嘆無餚、有酒成虛度。聞薄暮，網罾舉。歸而斗酒謀諸婦。便攜鱗載酒，相從舊追遊處。斷岸橫江尋赤壁，不復江山如故，但放舟、中流容與。客去冥然方就睡，夢蹁躚、羽衣揖餘語。相顧笑，遂驚寤。
賀新郎
作者：無名氏
朝代：宋

父老持杯水。嘆世間、公論無情，是非易位。來餞花封賢令尹，籍籍攀轅耳語。留不住、青原撫字。驀地風波平地起，算十常、八九乖人意。無處著，不平氣。浩然一曲歌歸去。問城郭田園，曾荒尤未。親舊過從同一笑，不羨浮雲富貴。任造物、小兒廝戲。失馬安知非是福，況廟庭、侑祀方思魏。天定也，詔書至。
賀新郎
作者：無名氏
朝代：宋

瑞靄籠晴曉。正小春時候，和氣十分繚繞。月姊精神還窈窕。甚似星郎年少。同共入、蓬萊仙島。鸞鳳鏗鏗風縹緲。算一雙、兩好真奇妙。天上有，世間少。橋門名姓掀張了。更那堪、榜下新婚，才名表表。便好相成勤夙夜，莫使脫簪遺笑。且早趁、青春才調。向去功名成就後。到恁時節風流好。勝今日，登科小。
賀新郎
作者：無名氏
朝代：宋

蘇子秋七月。向涼宵、扁舟與客，共遊赤壁。清吹徐來波不動，舉酒誦詩屬客。白露與、水光相接。萬頃茫茫風浩浩，飄飄乎、遺世而獨立。棹蘭槳，沂空闊。正襟危坐而言曰。客知夫、天地之間，久長無物。惟有清風與明月，萬古用之不竭。寓耳目、為聲為色。客笑欣然重酌酒，忽盤餚既盡杯狼籍。□□□，東方白。